open-index/open-wikipedia-markdown huggingface dataset:
ବସନ୍ତ ମୁଦୁଲି କବିତା ପୁରସ୍କାର

**ବସନ୍ତ ମୁଦଲି କବିତା ପୁରସ୍କାର** ଓଡ଼ିଆ ଭାଷାର କବିମାନଙ୍କୁ ଦିଆଯାଉଥିବା ଏକ ସମ୍ମାନ, ଯାହାକି କବି ବସନ୍ତ ମୁଦୁଲିଙ୍କ ସ୍ମୃତିରେ ବସନ୍ତ ମୁଦୁଲି ସ୍ମୃତି ସଂସଦଦ୍ୱାରା ପ୍ରଦାନ କରାଯାଇଥାଏ । ସ୍ମୃତି ସଂସଦ ତରଫରୁ ପ୍ରତିବର୍ଷ ବସନ୍ତ ମୁଦୁଲି ସ୍ମୃତି ସମାରୋହରେ ଏହି ପୁରସ୍କାର ପ୍ରଦାନ କରାଯାଇଥାଏ ।

## ଇତିହାସ 
୧୯୮୬ ମସିହାରେ କବି ବସନ୍ତ ମୁଦୁଲିଙ୍କ ମୃତ୍ୟୁ ପରେ ୧୯୮୭ ମସିହାରୁ ଏହି ପୁରସ୍କାର ପ୍ରଦାନ କରାଯାଉଛି । କବି ସୁନୀଲ କୁମାର ପୃଷ୍ଟିଙ୍କୁ ୧୯୮୭ ମସିହାରେ ଏହି ପୁରସ୍କାର ପ୍ରଥମ କରି ପ୍ରଦାନ କରାଯାଇଥିଲା ।

## ସମ୍ମାନିତ ବ୍ୟକ୍ତିତ୍ୱ 
* ସୁନୀଲ କୁମାର ପୃଷ୍ଟି (୧୯୮୭)
* କୁମାର ହସନ (୧୯୮୮)
* ୧୯୮୯
* ଆଶୁତୋଷ ପରିଡ଼ା (୧୯୯୦)
* ସୌଭାଗ୍ୟବନ୍ତ ମହାରଣା (୧୯୯୧)
* ରାମକୃଷ୍ଣ ସାହୁ (୧୯୯୨)
* ପ୍ରବାସିନୀ ମହାକୁଡ଼ (୧୯୯୩)
* ଅପର୍ଣ୍ଣା ମହାନ୍ତି ଓ ସେନାପତି ପ୍ରଦ୍ୟୁମ୍ନ କେଶରୀ (୧୯୯୪)
* ସୁଚେତା ମିଶ୍ର (୧୯୯୫)
* ଅଖିଳ ନାୟକ (୧୯୯୬)
* ପୀତାମ୍ବର ତରାଇ (୧୯୯୭)
* ଅକ୍ଷୟ ବେହେରା (୧୯୯୮) ଓ ଅଜୟ ପ୍ରଧାନ (ପ୍ରତ୍ୟାଖ୍ୟାନ)
* ବାସୁଦେବ ସୁନାନୀ (୧୯୯୯)
* ବୀଣାପାଣି ପଣ୍ଡା (୨୦୦୦)
* ଭାରତ ମାଝୀ (୨୦୦୧)
* ଅରୂପାନନ୍ଦ ପାଣିଗ୍ରାହୀ (୨୦୦୨)
* ଅଭୟ ନାୟକ  ଓ ତୁହିନାଂଶୁ ରଥ (୨୦୦୩)
* ସାବିତ୍ରୀ କବି (୨୦୦୪)
* ବିରଜା ବଳ (୨୦୦୫)
* ଅଖିଳ କୁମାର ମିଶ୍ର ଓ ଗାୟତ୍ରୀବାଳା ପଣ୍ଡା (୨୦୦୬)
* ୨୦୦୭
* ୨୦୦୮
* ମନୋଜ ମେହେର (୨୦୦୯)
* ସିତାଂଶୁ ଲେଙ୍କା (୨୦୧୦)
* ନିରାକାର ଦାସ (୨୦୧୧)
* ଦୁର୍ଗା ପ୍ରସାଦ ପଣ୍ଡା (୨୦୧୨)
* ସରୋଜ ବଳ (୨୦୧୩)
* ପବିତ୍ର ମୋହନ ଦାଶ (୨୦୧୪)
* ୨୦୧୫
* ଶର୍ମିଷ୍ଠା ସାହୁ ଓ ଶକ୍ତି ମହାନ୍ତି (୨୦୧୬)
* କିଶୋର ପାଣିଗ୍ରାହୀ (୨୦୧୭)
* ଶୁଭଶ୍ରୀ ଲେଙ୍କା (୨୦୧୮)
* ଚିତ୍ତରଞ୍ଜନ ନାୟକ (୨୦୨୩)
* ଜ୍ଞାନୀ ଦେବାଶିଷ ମିଶ୍ର (୨୦୨୪)
* ଅମରେନ୍ଦ୍ର ମାଧବ ଦାଶ (୨୦୨୫)‌

## ଆଧାର 
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ପୁରସ୍କାର ଓ ସମ୍ମାନ
ବୀରେନ୍ଦ୍ର କୁମାର ଭୂୟାଁ

**ବୀରେନ୍ଦ୍ର କୁମାର ଭୂୟାଁ** (୨୫ ଜୁଲାଇ ୧୯୩୩ – ୧୯ ଜୁନ ୧୯୯୧) ଜଣେ ଓଡ଼ିଆ ଭାଷାଭାଷୀ ଲେଖକ, କବି ତଥା ଗୀତିକାର ଥିଲେ । ସେ ଅନେକ ଜାତୀୟ ପୁରସ୍କାର ପ୍ରାପ୍ତ ପୁସ୍ତକ ଏବଂ ଗୀତ ଲେଖିଥିଲେ ।

## ପ୍ରାରମ୍ଭିକ ଜୀବନ 
ବିରେନ୍ଦ୍ର ୧୯୩୩ ମସିହାର ଜୁଲାଇ ୨୫ ତାରିଖରେ କଟକ ଜିଲ୍ଲାର ମହାନଦୀର ଶାଖା ନଦୀ ବିରୁପା କୂଳରେ ଥିବା ନୀଳପଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଳରାମ ଭୂୟାଁ ଓ ମାଆଙ୍କ ନାମ ସୁଲୋଚନା ଦେବୀ ।

## ସାହିତ୍ୟ ଜୀବନ 
୧୯୫୧ ମସିହାରୁ ଲେଖିବା ଆରମ୍ଭ କରିଥିଲେ । ସେ ମୁଖ୍ୟତଃ ଶିଶୁ ସାହିତ୍ୟରେ ଲେଖାଲେଖି କରନ୍ତି । ସେ ଆକାଶବାଣୀ କଟକର ଜଣେ ଗୀତିକାର ଥିଲେ । ତାଙ୍କ ରଚିତ *ଏକ କେ ଏକ*, *ଯୌତୁକ ଦେଇ ପାରିବିନି*, *ଜାତକ ପଡ଼ିଛି ରାଜ ଜୋଟକ*, *କଳସ ଉପରେ ଆମ୍ବ ଦାଳିଆ ଗୋରୀ କନିଆଁକୁ ବର କାଳିଆ* ଆଦି ଗୀତିଗୁଡ଼ିକ ୧୯୬୦ ଦଶକର ଜଣାଶୁଣା ଥିଲା, ଯାହାକୁ ଅକ୍ଷୟ ମହାନ୍ତି, ଭିକାରୀ ବଳ, ମହମ୍ମଦ ସିକନ୍ଦର ଆଲମଙ୍କ ଭଳି ଜଣାଶୁଣା କଣ୍ଠଶିଳ୍ପୀମାନେ ଗାଇଥିଲେ ।

ତାଙ୍କ ରଚିତ ପୁସ୍ତକ *ଲକ୍ଷ୍ମୀ ନଣନ୍ଦ*କୁ ଭାରତ ସରକାରଙ୍କ ମାନବ ସମ୍ବଳ ବିଭାଗଦ୍ୱାରା ୨୭ତମ ଜାତୀୟ ପୁରସ୍କାର ପ୍ରଦାନ କରାଯାଇଥିଲା । ଓଡ଼ିଆ ଶିଶୁ ସାହିତ୍ୟ ପ୍ରତି ତାଙ୍କର ଅବଦାନ ପାଇଁ ତାଙ୍କୁ ହରେକୃଷ୍ଣ ମହାତାବଙ୍କଦ୍ୱାରା ପ୍ରତିଷ୍ଠିତ ପ୍ରଜାତନ୍ତ୍ର ପ୍ରଚାର ସମିତିଦ୍ୱାରା ମୀନା ବଜାର ପୁରସ୍କାର ପ୍ରଦାନ କରାଯାଇଥିଲା ।

### ରଚିତ ପୁସ୍ତକ 
* *ଦୁଇଟି ଜୀବନ* (ରାଷ୍ଟ୍ରଭାଷା ପୁସ୍ତକ ଭଣ୍ଡାର, କଟକ) - ୧୯୫୭
* ''ବୋହୂ ସା'ନ୍ତାଣୀ*
* *ବଣରାଇଜର କଥା'' (ବିଦ୍ୟାପୁରୀ, କଟକ) - ୨୦୧୨

## ପରିବାର 
ସେ ୧୯୫୬ ମସିହାରେ ଶୁଭାଶିନୀ ଭୁୟାଁଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇ ପୁଅ ଓ ତିନି ଝିଅ ଥିଲେ । ତାଙ୍କର ମାଉସୀ ସୁଶୀଳା ଦେବୀ ମହାତ୍ମା ଗାନ୍ଧୀଙ୍କ ଅନୁଗାମୀ ଥିଲେ ଏବଂ ଭାରତୀୟ ସ୍ୱାଧୀନତା ଆନ୍ଦୋଳନରେ ସକ୍ରିୟ ଭାବରେ ଯୋଗ ଦେଇଥିଲେ ।

## ମୃତ୍ୟୁ 
୧୯୯୧ ମସିହାର ଜୁନ ୧୯ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୫୭ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୧୯୯୧ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗୀତିକାର
ଶ୍ରେଣୀ:ଓଡ଼ିଆ ସାହିତ୍ୟିକ
ଫିଙ୍ଗୋଲିମୋଡ

**ଫିଙ୍ଗୋଲିମୋଡ,** ଏକ ବେପାର ନାମ **ଗିଲେନିଆ,** ହେଉଛି ଏକ ଔଷଧ, ଯାହା ଅଧିକାଂଶ ସମୟରେ ମଲ୍ଟିପ୍ଲ ସ୍କ୍ଲେରୋସିସ ବା ଏକାଧିକ ସ୍କ୍ଲେରୋସିସ୍ (MS)ର ଚିକିତ୍ସା ପାଇଁ ବ୍ୟବହୃତ ହୁଏ । ଦେଢ଼ ବା ଦୁଇ ବର୍ଷର ଅବଧି ମଧ୍ୟରେ ଏହା ରିଲାପସିଙ୍ଗ-ରେମିଟିଙ୍ଗ ଏମଏସକୁ ହ୍ରାସ କରି ପୂର୍ବାବସ୍ଥା ପ୍ରାପ୍ତିକୁ କମେଇଦିଏ । ଏହା କ୍ରନିକ୍ ଇନଫ୍ଲାମେଟୋରୀ ଡିମାୟେଲିନେଟିଙ୍ଗ ପଲିନେରୋପାଥି ରୋଗର ଚିକିତ୍ସା ପାଇଁ ମଧ୍ୟ ବ୍ୟବହୃତ ହୋଇପାରେ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଯକୃତ ସମସ୍ୟା, ତରଳ ଅଇ, ବାନ୍ତି, କାଶ ଏବଂ ଯନ୍ତ୍ରଣା ହୋଇପାରେ ।

୨୦୧୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୧ରେ ୟୁରୋପରେ ଡାକ୍ତରୀ ବ୍ୟବ‌ହାର ପାଇଁ ଫିଙ୍ଗୋଲିମୋଡ ଅନୁମୋଦିତ ହୋଇଥିଲା।  ଯୁକ୍ତରାଷ୍ଟ୍ରରେ ୨୦୨୧ ମସିହାର ଏହାର ଏକ ଜେନେରିକ୍ ସଂସ୍କରଣ ଅନୁମୋଦିତ ହୋଇଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଡ୍ରୋନଡାରୋନ

,

**ଡ୍ରୋନଡାରୋନ,** ଏକ ବେପାର ନାମ **ମଲ୍ଟାକ,** ହେଉଛି ଏକ ଔଷଧ ଯାହା ଅନିୟମିତ ହୃତ୍ ସ୍ପନ୍ଦନ **ଥିବା ବା** ଆଟ୍ରିଆଲ୍ ଫାଇବ୍ରିଲେସନ୍ ଇତିହାସ ଥିବା ଲୋକଙ୍କ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଆମିଓଡାରୋନ୍ ଭଳି କାମ ନ କରିପାରିଲେ ମଧ୍ୟ ନିରାପଦ ହୋଇପାରେ । ଯେଉଁମାନେ ସର୍ବଦା ଆଟ୍ରିଆଲ୍ ଫାଇବ୍ରିଲେସନରେ ଥାଆନ୍ତି ସେମାନଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ |  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ଏହାର ମୂଲ୍ୟ ପ୍ରାୟ ୬୮୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୬୭ ପାଉଣ୍ଡ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶାୟରୀ ଶାୟରୀ

**ଶାୟରୀ ଶାୟରୀ** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରାଜେନ୍ଦ୍ର ପ୍ରସାଦ ପାତ୍ର । ପ୍ରମୋଦ କୁମାରୀ ପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମ୍ୟୁଖ୍ୟ ଭୂମିକାରେ ଅଭିନୟ କରିଥିଲେ ଦୁର୍ଗାମାଧବ ପାତ୍ର ଓ ପ୍ରିୟଙ୍କା ସାହୁ । ପ୍ରଦ୍ୟୁମ୍ନ ଲେଙ୍କା, ପିଣ୍ଟୁ ନନ୍ଦ, ଅକ୍ଷୟ ବସ୍ତିଆ, ଅସୀତ ପତି, ବ୍ରଜ ସିଂହ, ପ୍ରଶାନ୍ତ ପତି, ଜୀବନ ପଣ୍ଡା, ପ୍ରକାଶ ମହାପାତ୍ର, ଅଳକା ଶତପଥୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ନିର୍ମଳ ନାୟକ, ଅରୁଣ ମନ୍ତ୍ରୀ, ବାପୁ ଗୋସ୍ୱାମୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, କୁମାର ବାପି, ଅସୀମା ପଣ୍ଡା, ଦୀପ୍ତିରେଖା ପାଢ଼ୀ, ସଞ୍ଜୁ, ଅମ୍ରିତା ନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ବିଶ୍ୱ ସଂସ୍କୃତ ଦିବସ

**ବିଶ୍ୱ ସଂସ୍କୃତ ଦିବସ**, ବା **ବିଶ୍ୱ ସଂସ୍କୃତ ଦିନମ** (), ପ୍ରତିବର୍ଷ ଶ୍ରାବଣ ପୂର୍ଣ୍ଣିମା ଦିନ ପାଳନ କରାଯାଏ । ଏହା ପ୍ରାୟତଃ ଇଂରାଜୀ କ୍ୟାଲେଣ୍ଡରର ଅଗଷ୍ଟ ମାସରେ ପଡ଼ିଥାଏ । ସଂସ୍କୃତ ଭାଷାର ସାଂସ୍କୃତିକ ବିଶେଷତ୍ୱ ତଥା ଏହାର ଗୁରୁତ୍ୱ ସମ୍ବନ୍ଧରେ ସଚେତନତା ସୃଷ୍ଟି କରିବା ଏହି ଦିବସ ପାଳନ କରାଯାଏ ।  ୧୯୬୯ ମସିହାରେ ଭାରତ ସରକାର ଏହି ଦିବସ ପାଳନ କରିବା ନିମନ୍ତେ ନିଷ୍ପତି ନେଇଥିଲେ । 

## ଆଧାର 
ଶ୍ରେଣୀ:ସଂସ୍କୃତ
ଏଷ୍ଟାଜୋଲାମ

**ଏଷ୍ଟାଜୋଲାମ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ପ୍ରୋସମ,**  ହେଉଛି ଏକ ଔଷଧ ଯାହା ନିଦ୍ରାହୀନତା ପାଇଁ ବ୍ୟବ‌ହୃତ ହୁଏ । ଶୋଇବା ପୂର୍ବରୁ ଏହା  ପାଟିରେ ଦିଆଯାଏ ।  ଏହାକୁ କେବଳ  ସ୍ୱଳ୍ପ ମିଆଦି ପାଇଁ ବ୍ୟବହାର କରିବାକୁ ସୁପାରିଶ କରାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆକ୍ରୋଶ, ଆନାଫିଲାକ୍‌ସିସ, ଶ୍ୱାସକ୍ରିୟା ଅବସାଦ ଏବଂ ଆତ୍ମହତ୍ୟା ପ୍ରବଣତା ହୋଇପାରେ । ଯୁକ୍ତରାଜ୍ୟରେ ଏହା ଏ ପର୍ଯ୍ୟନ୍ତ ବ୍ୟବହାର ପାଇଁ ଏହା ଅନୁମୋଦିତ ହୋଇନି । ଯୁକ୍ତରାଷ୍ଟ୍ରରେ ୨୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୮ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ ୪ ନିୟନ୍ତ୍ରିତ ପଦାର୍ଥ ଅଟେ ଯାହାର ଅପବ୍ୟବହାରର ସଙ୍କଟ ଅଛି ।

## ଆଧାର
ଅଂଶୁମାନ ଜୋଶୀ

**ଅଂଶୁମାନ ଯୋଶୀ** ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ମରାଠୀ କଥାଚିତ୍ର ଜଗତରେ କାମ କରନ୍ତି । ସେ ୨୦୧୧ ମସିହାରେ *ଶାଲା* ଜରିଆରେ ଅଭିନୟ କରିବା ଆରମ୍ଭ କରିଥିଲେ ।୨୦୨୩ ମସିହାରେ ସେ ମାଲାୟାଲମ୍ କଥାଚିତ୍ର *ଥ୍ୟାଙ୍କମ୍‌*ରେ ମଧ୍ୟ ଅଭିନୟ କରିଛନ୍ତି । ଏହି କଥାଚିତ୍ରଟିରେ ସେ ଜଣେ ମରାଠୀ ପୋଲିସ୍ ଅଧିକାରୀ ଭୂମିକାରେ ଅଭିନୟ କରିଥିଲେ ।

## ଅଭିନୟ ଜୀବନ 
ଜୋଶୀ କିଶୋର ବୟସରୁ ଅଭିନୟ କରିବା ଆରମ୍ଭ କରିଥିଲେ । ସେ ବୀରେନ୍ଦ୍ର ବାଲସାଙ୍ଗକରଙ୍କ ନିର୍ଦ୍ଦେଶିତ *ବୋଲପାଟଣାଚା ମୁକନାୟକ: ବିଷ୍ଣୁପନ୍ତ ଦାମଲେ*ରେ ବଷ୍ଣୁପନ୍ତ ଦାମଲେ ଭୂମିକାରେ ଅଭିନୟ କରିଥିଲେ । ସେ କଥାଚିତ୍ର ବ୍ୟତୀତ କିଛି ନାଟକରେ ମଧ୍ୟ ଆଭିନୟ କରୁଛନ୍ତି ।

### ଅଭିନୀତ କଥାଚିତ୍ର 
* *ଶାଲା* (୨୦୧୧, ମରାଠୀ)
* *ମାହିସ୍* (୨୦୧୨, ମରାଠୀ)
* *ପୁରଣପୋଲି* (କ୍ଷୁଦ୍ର ଚଳଚ୍ଚିତ୍ର)
* *ଫଟୋକପି* (୨୦୧୬, ମରାଠୀ)
* *ଫୁଣ୍ଟ୍ରୁ* (୨୦୧୬, ମରାଠୀ)
* *ଫାଷ୍ଟର୍ ଫେନେ* (୨୦୧୭, ମରାଠୀ)
* *କାରୱାଁ* (୨୦୧୮, ହିନ୍ଦୀ)
* *ଥ୍ୟାଙ୍କମ୍ (୨୦୨୩, ମାଲାୟାଲମ୍)*

## ପୁରସ୍କାର 
* ୧୦ମ ପୁଣେ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବ ୨୦୧୨–୨୦୧୩ରେ ସ୍ୱତନ୍ତ୍ର ଜୁରୀ ପୁରସ୍କାର
* *ଶାଲା* ପାଇଁ ଏସୀୟ ଚଳଚ୍ଚିତ୍ର ମହୋତ୍ସବ କୋହ୍ଲାପୁର ୨୦୧୧–୨୦୧୨ରେ ଶ୍ରେଷ୍ଠ ଶିଶୁ କଳାକାର ପୁରସ୍କାର
* ମହାରାଷ୍ଟ୍ର ରାଜ୍ୟ ଚଳଚ୍ଚିତ୍ର ପୁରସ୍କାର ୨୦୧୨ରେ ସ୍ୱତନ୍ତ୍ର ଜୁରୀ ପୁରସ୍କାର
* ୨୦୧୨ରେ ଜୀ ଗୌରବ ପୁରସ୍କାର
* ଶ୍ରେଷ୍ଠ ଶିଶୁ କଳାକାର ଭାବରେ ଭି. ଶାନ୍ତାରାମ ପୁରସ୍କାର ୨୦୧୨

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମରାଠୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତା
ପ୍ରେମୀ ନମ୍ବର ୱାନ୍

**ପ୍ରେମୀ ନମ୍ବର ୱାନ୍** ୨୦୦୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସଞ୍ଜୟ ନାୟକ (ଟୁଟୁ) ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ସ୍ୱରୂପ ନାୟକ ଏହି କଥାଟିର ସ୍ୱର ସଂଯୋଜନା କରିଥିଲେ । ଭବାନୀ ପ୍ରସାଦ ଏହି କଥାଚିତ୍ରଟିର ସହ-ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ କୋଏଲ ମଲ୍ଲିକ । ଉତ୍ତମ ମହାନ୍ତି, ବିଜୟ ମହାନ୍ତି, ଅପରାଜିତା ମହାନ୍ତି, ଗ୍ଲୋରିଆ ମହାନ୍ତି, ଜୟୀରାମ ସାମଲ, ଶ୍ୟାମଳେନ୍ଦୁ, କାନ୍ତା ସିଂହ, ମନୁ ପତି, ଚକ୍ରଧର ସାହୁ, ରାହୁଲ ଦେବ, ଦେବୁ ବୋଷ, ସରୋଜ ଦାସ, ସାହେବ ସିଂହ, ହରିହର ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୦୫ ମସିହାର ଜୁନ ୧୨ ତାରିଖରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ଉଭୟ ଓଡ଼ିଆ ଓ ବଙ୍ଗଳା ଭାଷାରେ ମୁକ୍ତିଲାଭ କରିଥିଲା ।

## ଅଭିନୟ
* ଅନୁଭବ ମହାନ୍ତି
* କୋଏଲ ମଲ୍ଲିକ
* ଉତ୍ତମ ମହାନ୍ତି
* ବିଜୟ ମହାନ୍ତି
* ଅପରାଜିତା ମହାନ୍ତି
* ଗ୍ଲୋରିଆ ମହାନ୍ତି
* ଜୟୀରାମ ସାମଲ
* ଶ୍ୟାମଳେନ୍ଦୁ
* କାନ୍ତା ସିଂହ
* ମନୁ ପତି
* ଚକ୍ରଧର ସାହୁ
* ଦେବୁ ବୋଷ
* ସରୋଜ ଦାସ
* ସାହେବ ସିଂହ
* ହରିହର ମହାପାତ୍ର
* କୁଲିଆ
* ଚାନ୍ଦିନୀ
* ରାହୁଲ ଦେବ

## କାହାଣୀ
## ଗୀତ ଏବଂ ସଙ୍ଗୀତ
ସ୍ୱରୂପ ନାୟକ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । ଇରା ମହାନ୍ତି, ତପୁ ମିଶ୍ର, ଟି. ସୌରୀ, କୁମାର ବାପି, ସ୍ୱରୂପ ନାୟକ, ଉଦିତ ନାରାୟଣ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ନିମୋଡିପାଇନ

**ନିମୋଡିପାଇନ**, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ନିମୋଟପ,** ହେଉଛି, ଏକ ଔଷଧ ଯାହା ସବଆରାକନଏଡ ରକ୍ତସ୍ରାବ ଜନିତ ଭାସୋସ୍ପାଜ୍ମ ରୋକିବା ପାଇଁ ବ୍ୟବହୃତ ହୁଏ ।  ଏହା ପାଟିରେ କିମ୍ବା ଶିରାରେ ଇଞ୍ଜେକ୍ସନଦ୍ୱାରା ଦିଆଯାଏ । ଏହାର ପ୍ରଭାବ ତୁରନ୍ତ ଆରମ୍ଭ ହୋଇ ପ୍ରାୟ ୪ଘଣ୍ଟା ପର୍ଯ୍ୟନ୍ତ କାର୍ଯ୍ୟକାରୀ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ଏବଂ ମୁଣ୍ଡବିନ୍ଧା ହୋଇପାରେ । ଏହା ଡିହାଇଡ୍ରୋପାଇରିଡାଇନ୍ ଶ୍ରେଣୀର ଏକ କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ ।  ୧୯୮୮ରେ ଏହା ଯୁକ୍ତରାଷ୍ଟ୍ରରେ ଅନୁମୋଦିତ ହୋଇଥିଲା ।

## ଆଧାର
ହାପି ଏଣ୍ଡିଂ

**ହାପି ଏଣ୍ଡିଂ** ୨୦୨୩ ମସିହାରେ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅତୀସ କୁମାର ରାଉତ  । ଶାଶ୍ୱତ ଭୂୟାଁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ପ୍ରସନ୍ନ ପାଟ୍ଟଶାଣୀ  । ଅଭିନେତା ତୁଷାର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ମାନସ, ଲିପିକା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୨୧ ତାରିଖରେ କଞ୍ଚାଲଙ୍କା ଓଟିଟିରେ ମୁକ୍ତିଲାଭ କରିଥିଲା ।

## ଅଭିନୟ
* ତୁଷାର
* ପ୍ରିୟଙ୍କା
* ମାନସ
* ଲିପିକା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଶ୍ୱଜିତ ମହାପାତ୍ର ।

### ଗୀତ
## ଆଧାର
## ବାହାର ଆଧାର
*
ଓଡ଼ିଶା ବିଧାନ ସଭାର ବାଚସ୍ପତିଙ୍କ ତାଲିକା

**ବିଧାନ ସଭାର ବାଚସ୍ପତି** ବିଧାନ ସଭାର ସର୍ବୋଚ୍ଚ ଅଧିକାରୀ ହୋଇଥାନ୍ତି । ବିଧାନ ସଭା ନିର୍ବାଚନ ପରେ ପ୍ରଥମ ସଭାରେ ବାଚସ୍ପତିଙ୍କ ନିର୍ବାଚନ ହୋଇଥାଏ । ବିଧାନ ସଭାର ୫ ବର୍ଷ କାର୍ଯ୍ୟକାଳ ମଧ୍ୟରେ ନିର୍ବାଚିତ ସଭ୍ୟମାନଙ୍କ ମଧ୍ୟରୁ ଜଣଙ୍କୁ ବାଚସ୍ପତି ଭାବରେ ବଛାଯାଇଥାଏ ।

ସ୍ୱାଧୀନତା ପୂର୍ବରୁ ଓ ପରେ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିବା ବାଚସ୍ପତିମାନଙ୍କର ତାଲିକା ।

## ଆହୁରି ଦେଖନ୍ତୁ 
* ଓଡ଼ିଶାର ମନ୍ତ୍ରୀମଣ୍ଡଳ
* ଓଡ଼ିଶାର ରାଜ୍ୟପାଳମାନଙ୍କର ତାଲିକା
* ଓଡ଼ିଶାର ନେତାମାନଙ୍କର ତାଲିକା
* ଓଡ଼ିଶାର ମୁଖ୍ୟମନ୍ତ୍ରୀମାନଙ୍କର ତାଲିକା

## ଆଧାର 
ଶ୍ରେଣୀ:ଓଡ଼ିଶା ସରକାର
ସୁନିଟିନିବ

**ସୁନିଟିନିବ**, ଏକ ବେପାର ନାମ ସୁଟେଣ୍ଟ, ହେଉଛି ଏକ ଔଷଧ ଯାହା କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ, ବିଶେଷ ଭାବରେ ବୃକ୍‌କୀୟ ଜୀବକୋଷ କର୍କଟ (ଆରସିସି) **,** ଗ୍ୟାଷ୍ଟ୍ରୋଇଣ୍ଟେଷ୍ଟାଇନାଲ ଷ୍ଟ୍ରୋମାଲ୍ ଟ୍ୟୁମର୍ (ଜିଏସ୍ଟି) ଏବଂ ଅଗ୍ନାଶୟ ନ୍ୟୁରୋଏଣ୍ଡୋକ୍ରାଇନ୍ ଟ୍ୟୁମର୍ (pNET) ରୋଗରେ ଦିଆଯାଏ । ଏହା ପାଟିରେ ଦିଆଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ହନୁ ହାଡ଼ର ଓଷ୍ଟିଓନେକ୍ରୋସିସ୍ ଏବଂ ଲଙ୍ଗ କ୍ୟୁଟି ସିଣ୍ଡ୍ରୋମ ହୋଇପାରେ ।    ଯୁକ୍ତରାଷ୍ଟ୍ରରେ ଏହି ଔଷଧର ୪ ସପ୍ତାହ ଖର୍ଚ୍ଚ ପ୍ରାୟ ୪,୯୦୦ ଡଲାର ଅଟେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କର୍ତ୍ତବ୍ୟ

**କର୍ତ୍ତବ୍ୟ** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶଙ୍କର ପାତ୍ର, ଯାହାକି ଶ୍ରୀ ଜଗନ୍ନାଥ ମୁଭିଜ୍ ଓ ମୁକ୍ତି ଏକ୍ସପ୍ରେସ ପ୍ରଯୋଜନା ସଂସ୍ଥାଦ୍ୱାରା ନିର୍ମାଣ କରାଯାଇଥିଲା । ସୂର୍ଯ୍ୟ ନାରାୟଣ ବେହେରା ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମାନସ ରଞ୍ଜନ ପାତ୍ର ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନ୍ୟ କରିଥିଲେ ସତ୍ୟଜିତ ପୁରୋହିତ, ରୂପେଶ, ତନୁଶ୍ରୀ ଓ ପ୍ରିୟଦର୍ଶିନୀ । ବିଜୟ ମହାନ୍ତି, ଅଶ୍ରୁମୋଚନ ମହାନ୍ତି, ରତନ ମେହେର, ଜୀବନ ପଣ୍ଡା, ସୂର୍ଯ୍ୟ ନାରାୟଣ ବେହେରା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ସେପ୍ଟେମ୍ବର ୧ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

## ଅଭିନୟ
* ସତ୍ୟଜିତ ପୁରୋହିତ
* ରୂପେଶ
* ତନୁଶ୍ରୀ
* ପ୍ରିୟଦର୍ଶିନୀ
* ବିଜୟ ମହାନ୍ତି
* ଅଶ୍ରୁମୋଚନ ମହାନ୍ତି
* ରଚନ ମେହେର
* ଜୀବନ ପଣ୍ଡା
* ସୂର୍ଯ୍ୟ ନାରାୟଣ ବେହେରା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପି. କୁମାର । ଅରୁଣ ମନ୍ତ୍ରୀ, ମାନସ ସାସମଲ, ସୂର୍ଯ୍ୟ ନାରାୟଣ ବେହେରା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ, ହ୍ୟୁମାନ ସାଗର, ମାଧବ, କୁମାର ବିଜୁ, ସଞ୍ଜୁ ମହାନ୍ତି, କୁମାର ବାପି, ଗିନା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଇଥାଇଲ ଇକୋସାପେଣ୍ଟେନୋଇକ ଏସିଡ

**ଇଥାଇଲ ଇକୋସାପେଣ୍ଟେନୋଇକ ଏସିଡ** ( **ଇ-ଇପିଏ** ), ଯାହା **ଆଇକୋସାପେଣ୍ଟ ଇଥାଇଲ** ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ଉଚ୍ଚ ଟ୍ରାଇଗ୍ଲିସେରାଇଡ୍ ଚିକିତ୍ସା ପାଇଁ ବ୍ୟବହୃତ ହୁଏ ।  ଟ୍ରାଇଗ୍ଲାଇସେରାଇଡ ସ୍ରର ୫୦୦ମିଗ୍ରା/ଡେଲିରୁ ଅଧିକ ହୋଇଥିଲେ ଉପ‌ଯୁକ୍ତ ଖାଦ୍ୟ ଏବଂ ଷ୍ଟାଟିନ୍ ସହିତ ବ୍ୟବହୃତ ହୁଏ ବା ଅଧିକ ସଙ୍କଟ ଥିଲେ ୧୫୦ମିଗ୍ରା/ଡେଲି ଥିଲେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ ଯନ୍ତ୍ରଣା, ଫୁଲା, କୋଷ୍ଠକାଠିନ୍ୟ, ଗାଉଟ ଏବଂ ଆଟ୍ରିଆଲ୍ ଫାଇବ୍ରିଲେସନ୍ ହୋଇପାରେ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ପ୍ରାୟ ୮୪ ଡଲାର ଖର୍ଚ୍ଚ ହୋଇଥାଏ । ୨୦୨୧ ସୁଦ୍ଧା ଏହା ବ୍ରିଟେନ କିମ୍ବା ୟୁରୋପରେ ବ୍ୟବସାୟିକ ଭାବରେ ଉପଲବ୍ଧ ନଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶୁଭ୍ରାଂଶୁ ନାୟକ

**ଶୁଭ୍ରାଂଶୁ ନାୟକ** ଜଣେ ଓଡ଼ିଆ ଅଭିନେତା, ଯିଏକି ମୁଖ୍ୟତଃ ଓଡ଼ିଆ ଦୂରଦର୍ଶନ ଧାରାବାହିକ ଓ କଥାଚିତ୍ର ଆଦିରେ ଅଭିନୟ କରନ୍ତି । ୧୯୯୯ ମସିହାରେ ସେ ଡିଡି ଓଡ଼ିଆର ଧାରାବାହିକ *ସଂସ୍କାର* ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ୨୦୦୧ ମସିହାର ଧାରାବାହିକ *ଦୁହିତା*ରେ ପ୍ରଥମ ଥର ପାଇଁ ନାୟକ ଭାବରେ କାମ କରିଥିଲେ । ପରବର୍ତ୍ତୀ ସମୟରେ ସେ *କାହାର ହେବି ମୁଁ କଣ୍ଢେଇ*, *ମହାଯଜ୍ଞ*, *ଦୁହିତା*, *କହିଲେ ତୋ କୂଳ କୁଟୁମ୍ବକୁ ଲାଜ*, *ସଂସ୍କାର* *ବଡ଼ ଘର ବଡ଼ ଗୁମର କଥା*, ଅବୁଝା ଏ ମନ, *ବେବି*, *ଜୀବନ ସାଥୀ* ଆଦି ଧାରାବାହିକରେ ନାୟକ, ଖଳନାୟକ ଓ ସହ-ଅଭିନେତା ଭାବରେ କାମ କରିଛନ୍ତି । ଧାରାବାହିକ ବ୍ୟତୀତ ସେ ଓଡ଼ିଆ କଥାଚିତ୍ର ଜଗତରେ ବିଭିନ୍ନ ଭୂମିକାରେ ଅଭିନୟ କରିଛନ୍ତି । *ଚୁପ୍ କିଏ ଆସୁଛି*, *ଲଭ୍ ଷ୍ଟେସନ୍*, ''ମୁଁ କ'ଣ ଏତେ ଖରାପ*, *ସୁନ୍ଦରଗଡ଼ର ସଲମାନ୍ ଖାନ୍*, *ସିଷ୍ଟର ଶ୍ରୀଦେବୀ*, *ଗୁଣ୍ଡା*, *ବିଜୁ ବାବୁ* ଆଦି ଓଡ଼ିଆ କଥାଚିତ୍ରରେ ଅଭିନୟ କରିଛନ୍ତି ।

## ଅଭିନୟ ଜୀବନ 
ଶୁଭ୍ରାଂଶୁ ୧୯୯୪ ମସିହାରେ ଦୁଇଟି ଲକ୍ଷ୍ୟ ନେଇ କାମକ୍ଷାନଗରରୁ ଭୁବନେଶ୍ୱର ଆସିଥିଲେ; ଡାକ୍ତରୀ ପଢ଼ିବେ କିମ୍ବା ଅଭିନୟ କରିବେ । ମାତ୍ର ସେ ଏମ୍‌ବିଏ କରିଥିଲେ ଏବଂ ଚାକିରୀ କରିବା ପରେ  ଅଭିନୟ କରିବା ଆରମ୍ଭ କରିଥିଲେ । ୧୯୯୯ ମସିହାରେ ଅଭିନୟ ଦୁନିଆରେ କାମ କରିବା ଆରମ୍ଭ କରିଥିଲେ । ଡିଡି ଓଡ଼ିଆରେ ପ୍ରସାରିତ ହେଉଥିବା ଧାରାବାହିକ *ସଂସ୍କାର*ରେ ସେ ୧୦ରୁ ୧୨ଟି ଅଧ୍ୟାୟରେ କାମ କରିଥିଲେ ।

୨୦୦୧ ମସିହାରେ ସେ ଡିଡି ଓଡ଼ିଆରେ ପ୍ରସାରିତ ଅନ୍ୟତମ ଧାରାବାହିକ *ଦୁହିତା*ରେ ମୁଖ୍ୟ ନାୟକ ଭାବରେ କାମ କରିଥିଲେ । ଏହାପରେ ଇଟିଭି ଓଡ଼ିଆ, ତରଙ୍ଗ ଟିଭି, ସାର୍ଥକ ଟିଭି, ଜୀ ସାର୍ଥକ ଆଦିରେ ବିଭିନ୍ନ ଧାରାବାହିକରେ ଅଭିନୟ କରିଥିଲେ ।

୨୦୦୯ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ଚୁପ୍ କିଏ ଆସୁଛି'' । ଏହାପରେ ସେ ଅନେକ କଥାଚିତ୍ରରେ ଚରିତ୍ର ଅଭିନେତା, ହାସ୍ୟ ଅଭିନତା ଓ ଖଳନାୟକ ଆଦି ଭୂମିକାରେ ଅଭିନୟ କରିଛନ୍ତି ।

### ଅଭିନୀତ ଧାରାବାହିକ 
### ଅଭିନୀତ କଥାଚିତ୍ର 
## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଲାଲ ମୋହନ ପଟ୍ଟନାୟକ

**ଲାଲ ମୋହନ ପଟ୍ଟନାୟକ** (୧୮୯୧ – ୧୯୫୬) ଜଣେ ଓଡ଼ିଆ ରାଜନୀତିଜ୍ଞ, ସାହିତ୍ୟିକ, ସ୍ୱାଧୀନତା ସଂଗ୍ରାମୀ ଓ ସ୍ୱାଧୀନତା ପୂର୍ବର ଓଡ଼ିଶା ବିଧାନ ସଭାର ବାଚସ୍ପତି ଥିଲେ । ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଲାଲ ମୋହନ ପଟ୍ଟନାୟକ ୧୮୯୧ ମସିହାରେ ବ୍ରିଟିଶ ଭାରତର ମାଡ୍ରାସ ପ୍ରେସିଡେନ୍ସି ଅନ୍ତର୍ଗତ ଶ୍ରୀକାକୁଲମସ୍ଥିତ ବୁଧାରସିଂହ ଗ୍ରାମରେ ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ । ସେ ବ୍ରହ୍ମପୁରରୁ ହାଇସ୍କୁଲ ଶିକ୍ଷା ଶେଷ କରିବା ପରେ କଲିକତାରୁ କଳାରେ ସ୍ନାତକ ଏବଂ ମାଡ୍ରାସରୁ ଆଇନରେ ସ୍ନାତକ କରିଥିଲେ । ତାଙ୍କ ପୁଅ ପ୍ରଣବ ପଟ୍ଟନାୟକ ଜଣେ କଣ୍ଠଶିଳ୍ପୀ

## ସ୍ୱାଧୀନତା ସଂଗ୍ରାମରେ ଯୋଗଦାନ 
ମାଡ୍ରାସରୁ ଆଇନରେ ସ୍ନାତକ କରିବା ପରେ ଓକିଲାତି ପାଇଁ ସେ ବ୍ରହ୍ମପୁର ଫେଇଥିଲେ ଏବଂ ସେହି ସମୟରେ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନରେ ତାଙ୍କର ଗୁରୁତ୍ୱପୂର୍ଣ୍ଣ ଭୂମିକା ଥିଲା, ଯେଉଁଠି ସେ ଓଡ଼ିଆ ଭାଷାଭାଷୀ ଗଡ଼ଜାତ ରାଜ୍ୟଗୁଡ଼ିକୁ ଓଡ଼ିଶା ପ୍ରଦେଶ ସହିତ ମିଶେଇବା ପାଇଁ କାମ କରିଥିଲେ । ସ୍ୱାଧୀନତା ଆନ୍ଦୋଳନ ସମୟରେ ସେ ଧର୍ମ ପରିବର୍ତ୍ତନ କରି ଖ୍ରୀଷ୍ଟ ଧର୍ମ ଆପଣେଇଥିଲେ ଏବଂ ବ୍ରହ୍ମପୁର ଓ କଟକର ବିଭିନ୍ନ ମିଶନାରୀ କାର୍ଯ୍ୟ ସହିତ ଯୋଡ଼ି ହୋଇଥିଲେ । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ଗଠନ କରାଯାଇଥିବା ୨ୟ ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭାରତୀୟ ଖ୍ରୀଷ୍ଟିଆନ ଓଡ଼ିଶାରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଏହି ବିଧାନ ସଭାରେ ୨୮ ମଇ ୧୯୪୬ରୁ ୨୦ ଫେବୃଆରୀ ୧୯୫୨ରେ ଏହି ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ ।  ଏହି ବିଧାନ ସଭା ବାଚସ୍ପତି ଭାବରେ ମଧ୍ୟ ସେ କାର୍ଯ୍ୟ କରିଥିଲେ ।

## ସାହିତ୍ୟକୃତି 
ଲାଲ ମୋହନ ପଟ୍ଟନାୟକଙ୍କର ସଙ୍ଗୀତ ଓ କବିତାରେ ରୁଚି ଥିଲା । ସେ ଓଡ଼ିଆ ଓ ଇଂରାଜୀ ଭାଷାରେ ପୁସ୍ତକ ରଚନା କରିଥିଲେ । ସେ *ରେଜରେକ୍ଟେଡ୍ ଓଡ଼ିଶା* ନାମକ ଏକ ଇଂରାଜୀ ପୁସ୍ତକ ରଚନା କରିଥିଲେ, ଯେଉଁଥିରେ ତାଙ୍କ ସମୟର ବିଭିନ୍ନ ସାମାଜିକ ଓ ରାଜନୀତିକ ଅସୁବିଧା ବିଷୟରେ ଉଲ୍ଲେଖ କରିଥିଲେ । ୧୯୪୭ ମସିହାରେ ତାଙ୍କ ରଚିତ କବିତା ସଂକଳନ *ଜୀବନ ଚମ୍ପୂ* ଓ ୧୯୪୯ ମସିହାରେ ଅନ୍ୟତମ କବିତା ପୁସ୍ତକ *ବନ୍ଦନା* ପ୍ରକାଶିତ ହୋଇଥିଲା ।

### ରଚିତ ପୁସ୍ତକ 
* *ରେଜରେକ୍ଟେଡ୍ ଓଡ଼ିଶା* (ଇଂରାଜୀ: Resurrected Orissa)
* *ଜୀବନ ଚମ୍ପୂ* (ଓଡ଼ିଆ)
* *ବନ୍ଦନା* (ଓଡ଼ିଆ)

## ମୃତ୍ୟୁ 
୧୯୫୬ ମସିହାରେ ତାଙ୍କର ମୃତ୍ୟୁ ହୋଇଥିଲା । ୨୭ ଫେବୃଆରୀ ୧୯୫୬ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ଏବଂ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୮୯୧ ଜନ୍ମ
ଶ୍ରେଣୀ:୧୯୫୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ପ୍ରଥମ ପୁରୁଷ

**ପ୍ରଥମ ପୁରୁଷ** ୧୯୭୧ ମସିହାରେ ପ୍ରକାଶିତ ହୋଇଥିବା ଜଗନ୍ନାଥ ପ୍ରସାଦ ଦାସଙ୍କ ଏକ ଓଡ଼ିଆ କବିତା ସଂକଳନ । ଏହି ବହିଟି ଅନନ୍ତ ମହାପାତ୍ରଙ୍କଦ୍ୱାରା ପ୍ରକାଶିତ ହୋଇଥିଲା ଏବଂ ଜଣାଶୁଣା କଥାଚିତ୍ର ନିର୍ମାତା ସତ୍ୟଜିତ ରାୟ ଏହାର ମଲାଟ ଛବି ଆଙ୍କିଥିଲେ । ପ୍ରକାଶନ ବେଳେ ଏହାର ମୂଲ୍ୟ ଥିଲା ୪ ଟଙ୍କା । ଓଡ଼ିଆରେ ପ୍ରକାଶ ପାଇବା ପରେ ଏହା ହିନ୍ଦୀ, ଇଂରାଜୀ, ଉର୍ଦ୍ଦୁ ଓ ବଙ୍ଗଳା ଭାଷାରେ ଅନୁବାଦ ହୋଇ ପ୍ରକାଶିତ ହୋଇଛି । ଏହି ବହିଟିର ୨ୟ ସଂସ୍କରଣ ୧୯୮୧ ମସିହାରେ ଓ ୩ୟ ସଂସ୍କରଣ ୨୦୧୪ ମସିହାରେ ପ୍ରକାଶିତ ହୋଇଥିଲା ।

## ରଚନା, ପ୍ରକାଶନ ଓ ଅନୁବାଦ 
୧୯୭୦-୭୧ ମସିହାରେ ଏହି ବହିରେ ସ୍ଥାନିତ କବିତାଗୁଡ଼ିକ ରଚନା କରାଯାଇଥିଲା । ୧୯୭୧ ଡିସେମ୍ବରରେ ଏହା ପ୍ରକାଶ ପାଇବା ପରେ ୧୯୭୨ ମସିହାରେ ବଙ୍ଗଳା-ଭାଷୀ ଭାରତୀୟ କବି ଶକ୍ତି ଚଟ୍ଟୋପାଧ୍ୟାୟ ଉପସ୍ଥିତିରେ କଲିକତାରେ ଏହାର କବିତାଗୁଡ଼ିକ ପାଠ କରାଯାଇଥିଲା । ହିନ୍ଦୀ ସଂସ୍କରଣଟିର ପ୍ରଚ୍ଛଦ ଛବି ଆଙ୍କିଥିଲେ ଅସିତ ମୁଖାର୍ଜୀ । ଏହାର ମୂଲ୍ୟ ଥିଲା ୬ ଟଙ୍କା ।

### ବଙ୍ଗଳା ଅନୁବାଦ 
୨୦୦୩ ମସିହାରେ ଏହି ବହିଟିର ବଙ୍ଗଳା ଅନୁବାଦ କରିଥିଲେ ବିଭୂତି ଭୂଷଣ ଭଟ୍ଟାଚାର୍ଯ୍ୟ, ଯାହାକି କଲିକତାସ୍ଥିତ ପ୍ରକାଶନ ସଂସ୍ଥା ନୟା ଉଦ୍ୟୋଗଦ୍ୱାରା ପ୍ରକାଶିତ ହୋଇଥିଲା । ପ୍ରକାଶନ ବେଳେ ଏହାର ମୂଲ୍ୟ ଥିଲା ୩୦ ଟଙ୍କା ।

### ଅନ୍ୟ ପୁସ୍ତକରେ ସ୍ଥାନ 
୧୯୯୫ ମସିହାରେ ଜଗନ୍ନାଥ ପ୍ରସାଦ ଦାସଙ୍କଦ୍ୱାରା ପ୍ରକାଶିତ ସମଗ୍ର କବିତା ସଂକଳନ *ପୂର୍ବାପର*ରେ ଏଥିରେ ପ୍ରକାଶିତ କବିତାଗୁଡ଼ିକ ସ୍ଥାନିତ ହୋଇଥିଲା, ଯେଉଁଥିରେ କିଛି ପରିବର୍ତ୍ତନ ପରିବର୍ତ୍ତନ କରାଯାଇଥିଲା । ୨୦୧୧ ମସିହାରେ ପ୍ରକାଶିତ ଅନ୍ୟ ଏକ କବିତା ସଂକଳନ *ସମଗ୍ର କବିତା*ରେ ଏହା ମଧ୍ୟ ଅନ୍ତର୍ଭୁକ୍ତ କରାଯାଇଥିଲା ।

### ପର ଓଡ଼ିଆ ସଂସ୍କରଣ 
୧୯୮୧ ଏହି ବହିଟିର ଦଶବର୍ଷ ପୂରଣ ହେବା ପରେ ଏହାର ୨ୟ ସଂସ୍କରଣ ଫ୍ରେଣ୍ଡସ୍ ପବ୍ଲିଶର୍ସ ପ୍ରକାଶ କରିଥିଲା, ଯାହା ସମ୍ପାଦନା କରିଥିଲେ ଖଗେଶ୍ୱର ମହାପାତ୍ର । ୨୦୧୪ ମସିହାରେ ଟାଇମ୍‌ପାସ‌ଦ୍ୱାରା ଏହାର ୩ୟ ସଂସ୍କରଣ ପ୍ରକାଶିତ ହୋଇଥିଲା ।

## ଆଧାର 
## ବାହାର ଆଧାର 
* ଉଇକିପାଠାଗାରରେ ପ୍ରଥମ ପୁରୁଷ

ଶ୍ରେଣୀ:ଓଡ଼ିଆ ବହି
ଶ୍ରେଣୀ:ଜଗନ୍ନାଥ ପ୍ରସାଦ ଦାସଙ୍କ ରଚିତ ବହି
ହେମେନ୍ଦ୍ର ଚନ୍ଦ୍ର ସିଂହ

**ହେମେନ୍ଦ୍ର ଚନ୍ଦ୍ର ସିଂହ** (୨୯ ସେପ୍ଟେମ୍ବର ୧୯୬୭ – ୫ ସେପ୍ଟେମ୍ବର ୨୦୧୪) ଜଣେ ଭାରତୀୟ ରାଜନେତା ଥିଲେ । ସେ ୨୦୧୪ ଭାରତୀୟ ସାଧାରନ ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ଭାବରେ କନ୍ଧମାଳ ଲୋକ ସଭା ନିର୍ବାଚନ ମଣ୍ଡଳୀରୁ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ଓ ପରିବାର 
ମହାରାଜା ବି.କେ. ସିଂହ ଓ ମହାରାଣୀ ଲୋକ୍ରାଜୟାଙ୍କର ୨ୟ ସନ୍ତାନ ଭାବରେ ହେମେନ୍ଦ୍ର ନୟାଗଡ଼ର ରାଜ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବଡ଼ ଭାଇ ଗଜେନ୍ଦ୍ର ଚନ୍ଦ୍ର ସିଂହ । ସେ ପ୍ରତ୍ୟୁଷା ରାଜେଶ୍ୱରୀ ସିଂହଙ୍କୁ ବିବାହ କରିଥିଲେ, ଯିଏକି ତାଙ୍କ ମୃତ୍ୟୁ ପରେ ଉପ-ନିର୍ବାଚନରେ ବିଜୟୀ ହୋଇ ସାଂସଦ ହୋଇଥିଲେ ।

## ରାଜନୈତିକ ଜୀବନ 
ହେମେନ୍ଦ୍ର ଓଡ଼ିଶା ରାଜନୀତିରେ ପ୍ରଥମ ଭାରତୀୟ କଂଗ୍ରେସର ଓ ପରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଥିଲେ । ଫେବୃଆରୀ ୨୦୧୪ରେ ସେ କଂଗ୍ରେସ ଛାଡ଼ି ବିଜେଡିରେ ଯୋଗ ଦେଇଥିଲେ ।

୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସ୍ୱାଧୀନ ପ୍ରାର୍ଥୀ ଭାବରେ ନୟାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୯,୭୫୯ ଖଣ୍ଡ ଭୋଟ ପାଇଥିଲେ, ମାତ୍ର ବିଜୁ ଜନତା ଦଳ ପ୍ରାର୍ଥୀ ଅରୁଣ କୁମାର ସାହୁଠାରୁ ୨୭,୩୪୧ ଭୋଟରେ ପରାଜିତ ହୋଇଥିଲେ ।

୨୦୧୪ ଭାରତୀୟ ସାଧାରଣ ନିର୍ବାଚନରେ ସେ କନ୍ଧମାଳ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ତାଙ୍କ ନିକଟତମ ପ୍ରତିଦ୍ୱନ୍ଦ୍ୱୀ କଂଗ୍ରେସ ପ୍ରାର୍ଥୀ ହରିହର କରଣଙ୍କୁ ୧,୮୧,୦୧୭ ଖଣ୍ଡ ଭୋଟରେ ପରାସ୍ତ କରି ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

## ମୃତ୍ୟୁ 
ହୃଦ୍‌ଘାତ ଓ ସେପ୍ସିସରେ ପୀଡ଼ିତ ହୋଇ ଭୁବନେଶ୍ୱରରେ ଚିକିତ୍ସାଧିନ ଥିବେଳେ ୨୦୧୪ ମସିହାର ସେପ୍ଟେମ୍ବର ୫ ତାରିଖରେ ତାଙ୍କ ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୪୬ ବର୍ଷ ବୟସ ହୋଇଥିଲା ।

## ଆଧାର 
## ବାହାର ଆଧାର 
* ମାଇଁନେତାରେ ସୂଚନା

ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:୨୦୧୪ ମୃତ୍ୟୁ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୬ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:କନ୍ଧମାଳ ଜିଲ୍ଲାର ଲୋକ
ଗ୍ଲାଟିରାମର ଆସେଟେଟ

**ଗ୍ଲାଟିରାମର ଆସେଟେଟ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **କୋପାକ୍ସୋନ,** ଏକ ଔଷଧ ଯାହା ମଲ୍ଟିପ୍ଲ ସ୍କ୍ଲେରୋସିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବେ ଏହା କ୍ଲିନିକାଲି ଆଇସୋଲେଟେଡ ସିଣ୍ଡ୍ରୋମ୍, ରିଲାପସିଙ୍ଗ-ରେମିଟିଙ୍ଗ୍ ରୋଗ ଏବଂ ସକ୍ରିୟ  ଦ୍ୱିତୀୟକ ବା ସେକେଣ୍ଡାରୀ ପ୍ରଗତିଶୀଳ ରୋଗମାନଙ୍କରେ ଦିଆଯାଏ ।  ଚର୍ମ ତଳେ ଏହା ଇଞ୍ଜେକସନ ଆକାରରେ ଦିଆଯାଏ । ଏହା ଗ୍ଲୁଟାମିକ୍ ଏସିଡ୍, ଲାଇସିନ୍, ଆଲାନାଇନ୍ ଏବଂ ଟାଇରୋସିନ୍ ନାମକ ଚାରୋଟି ଆମିନୋ ଏସିଡର ମିଶ୍ରଣ । ଏହା ମାୟେଲିନ ମୌଳିକ ପ୍ରୋଟିନ୍ (MBP) ସହିତ ସମାନ ମନେହୁଏ ଏବଂ ଏହା ବିରୁଦ୍ଧରେ ନିର୍ଦ୍ଦେଶିତ ଆଣ୍ଟିବଡିମାନଙ୍କୁ ନିଷ୍କ୍ରିୟ କରିଥାଏ ବୋଲି ବିଶ୍ୱାସ କରାଯାଏ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ମୂଲ୍ୟ ୫୧୫ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୨୦୦ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଫେଲୋଡିପାଇନ

**ଫେଲୋଡିପାଇନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ପ୍ଲେଣ୍ଡିଲ** ହେଉଛି ଏକ ଔଷଧ ଯାହା ଉଚ୍ଚ ରକ୍ତଚାପ ଏବଂ ହୃତ୍‌ପିଣ୍ଡ ସମ୍ପର୍କୀୟ ଯନ୍ତ୍ରଣା ଆଞ୍ଜାଇନାର ଚିକିତ୍ସା ବ୍ୟବ‌ହୃତ ହୁଏ ।  ଏହି ରୋଗମାନଙ୍କ ନିମନ୍ତେ ଅନେକ ପ୍ରଥମ ଧାଡ଼ିର ଔଷଧ ମଧ୍ୟରୁ ଏହା ଗୋଟିଏ । ଏହା ଡାଇହାଇଡ୍ରୋପାଇରିଡାଇନ ପ୍ରକାରର ଏକ କ୍ୟାଲସିୟମ୍ ଚ୍ୟାନେଲ୍ ବ୍ଲକର |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଏହା ରାମିପ୍ରିଲ ସହିତ ମିଳିତ ଭାବରେ ଉପଲବ୍ଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗଙ୍ଗାଧର ଜାତୀୟ ସମ୍ମାନ

**ଗଙ୍ଗାଧର ଜାତୀୟ ସମ୍ମାନ** ହେଉଛି ଏକ ସାହିତ୍ୟ ସମ୍ମାନ ଯାହାକି ସମ୍ବଲପୁର ବିଶ୍ୱବିଦ୍ୟାଳୟଦ୍ୱାରା ପ୍ରଦାନ କରାଯାଇଥାଏ । ଏହାର ନାମ ଗଙ୍ଗାଧର ମେହେରଙ୍କ ନାମରେ ନାମିତ ହୋଇଛି । ୧୯୯୧ ମସିହାରେ ଅଲି ସର୍ଦ୍ଦାର ଜାଫ୍ରିଙ୍କୁ ପ୍ରଥମଥର ପାଇଁ ଏହି ପୁରସ୍କାର ପ୍ରଦାନ କରାଯାଇଥିଲା ।

## ଇତିହାସ 
ଏହି ପୁରସ୍କାର ପ୍ରଥମେ ୧୯୯୧ ମସିହାରେ ଦିଆଯାଇଥିଲା କିନ୍ତୁ ୧୯୮୯ ମସିହାରେ ଏହି ପୁରସ୍କାର ପ୍ରଦାନର ପ୍ରକ୍ରିୟା ଆରମ୍ଭ ହୋଇଥିଲା ।

## ପ୍ରଣାଳୀ 
ଏହି ପୁରସ୍କାର ପ୍ରତ୍ୟେକ ବର୍ଷ ପ୍ରଦାନ କରାଯାଇଥାଏ । ଗୋଟିଏ ବର୍ଷର ପୁରସ୍କାର ପାଇଁ ଏହାର ଦୁଇ ବର୍ଷ ପରେ ଏହା ପ୍ରଦାନ କରାଯାଇଥାଏ । ପ୍ରତ୍ୟେକ ବର୍ଷ ଜାନୁଆରୀ ମାସରେ ସମ୍ବଲପୁର ବିଶ୍ୱବିଦ୍ୟାଳୟର ପ୍ରତିଷ୍ଠା ଦିବସ ଅବସରରେ ଏହି ପୁରସ୍କାର ପ୍ରଦାନ କରାଯାଇଥାଏ ।

ଏହି ପୁରସ୍କାର ପାଇଁ ନଗଦ ୫୦ ହଜାର ଟଙ୍କା, ଉତ୍ତରୀୟ, ମାନପତ୍ର, ଫଳକ ଏବଂ ଗଙ୍ଗାଧର ମେହେରଙ୍କ କବିତାର ଇଂରାଜୀ ଅନୁବାଦ ସଂକଳନ ପୁସ୍ତକଟିଏ ପ୍ରଦାନ କରାଯାଇଥାଏ । 

## ପୁରସ୍କାର ପ୍ରାପ୍ତ ବ୍ୟକ୍ତି 
## ଆଧାର 
ଶ୍ରେଣୀ:ଗଙ୍ଗାଧର ଜାତୀୟ ସମ୍ମାନ ସମ୍ମାନିତ
ଶ୍ରେଣୀ:ସମ୍ବଲପୁର ବିଶ୍ୱବିଦ୍ୟାଳୟ
ଶ୍ରେଣୀ:ପୁରସ୍କାର ଓ ସମ୍ମାନ
ଶ୍ରେଣୀ:ଭାରତୀୟ ସାହିତ୍ୟିକ ପୁରସ୍କାର
ବିଜୟ ବିଶ୍ୱାଳ

**ବିଜୟାନନ୍ଦ ବିଶ୍ୱାଳ** (ଜନ୍ମ: ୧୬ ମଇ ୧୯୬୪) ଜଣେ ଭାରତୀୟ ଚିତ୍ରକର, ଯିଏକି **ବିଜୟ ବିଶ୍ୱାଳ** ନାମରେ ଜଣାଶୁଣା । ସେ ନାଗପୁରରେ ଭାରତୀୟ ରେଳବାଇର ଜଣେ ମୁଖ୍ୟ ଟିକେଟ ନିରୀକ୍ଷକ ଭାବରେ କାର୍ଯ୍ୟ କରୁଥିଲେ । ଚିତ୍ରକଳା ଜାରି ରଖିବା ପାଇଁ ସେ ସ୍ବେଚ୍ଛାକୃତ ଭାବେ ଭାରତୀୟ ରେଳରୁ ଅବସର ନେଇଥିଲେ ।

## ଜନ୍ମ 
୧୯୬୪ ମସିହାର ମଇ ୧୬ ତାରିଖରେ ସେ ଅନୁଗୋଳ ଜିଲ୍ଲାର ପାଲଲହଡ଼ାଠାରେ ଜନ୍ମଗ୍ରହଣ କରିଥିଲେ ।

## ଆଧାର 
## ବାହାର ଆଧାର 
* 

 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅନୁଗୋଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଚିତ୍ରକର
ପାଇରିଡକ୍ସିନ/ଡକ୍ସିଲାମାଇନ

**ପାଇରିଡକ୍ସିନ/ଡକ୍ସିଲାମାଇନ,** ଅନ୍ୟମାନଙ୍କ ମଧ୍ୟରେ ଏକ ବେପାର   ନାମ **ଡିକ୍ଲେକ୍ଟିନ,** ହେଉଛି ପାଇରିଡକ୍ସିନ (ଭିଟାମିନ୍ ବି ) ଏବଂ ଡକ୍ସିଲାମାଇନର ଏକ ମିଶ୍ରଣ । ଏହା ଗର୍ଭଧାରଣର ବାନ୍ତି ଏବଂ ଅଇ ପାଇଁ ବ୍ୟବହୃତ ହୁଏ (ସକାଳର ରୋଗ); ଯଦିଓ ଉପକାର ଅଳ୍ପ ମିଳେ । ଏହା ପାଟିରେ ଦିଆଯାଏ । ମିଶ୍ରଣ କିପରି କାର୍ଯ୍ୟ କରେ ତାହା ଅସ୍ପଷ୍ଟ ଅଛି । ଡକ୍ସିଲାମାଇନ ହେଉଛି ପ୍ରଥମ ପିଢ଼ିର ଏକ ଆଣ୍ଟିହାଇଷ୍ଟାମିନ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରଭାସ କୁମାର ସିଂହ

**ପ୍ରଭାସ କୁମାର ସିଂହ** (ଜନ୍ମ: ୨୫ ଜୁନ ୧୯୬୪) ଜଣେ ଭାରତୀୟ ରାଜନେତା । ସେ ୨୦୧୪ ଭାରତୀୟ ସାଧାରଣ ନିର୍ବାଚନରେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରାର୍ଥୀ ଭାବରେ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ୧୧,୧୭୮ ଖଣ୍ଡ ଭୋଟ ବ୍ୟବଧାନରେ ବିଜୟୀ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରଭାସ ୧୯୬୪ ମସିହାର ଜୁନ ୨୫ ତାରିଖରେ ବରଗଡ଼ ଜିଲ୍ଲାର ଭାଟିଗାଁଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସାଧୁଚରଣ ସିଂହ ଓ ପତ୍ନୀଙ୍କ ନାମ ମଞ୍ଜୁଶ୍ରୀ ସିଂହ । ସେ ସମ୍ବଲପୁର ବିଶ୍ୱବିଦ୍ୟାଳୟ  ଓ ଉତ୍କଳ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ସେ କଳାରେ ସ୍ନାତକୋତ୍ତର କରିବା ପରେ ପିଏଚ୍‌ଡି କରିଛନ୍ତି ।

## ରାଜନୈତିକ ଜୀବନ 
ପ୍ରଭାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୧୪ ଭାରତୀୟ ସାଧାରଣ ନିର୍ବାଚନରେ ସେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରାର୍ଥୀ ଭାରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩,୮୩,୨୩୦ ଖଣ୍ଡ ଭୋଟ ପାଇଥିଲେ ଏବଂ ତାଙ୍କ ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ସୁବାସ ଚୌହାନଙ୍କୁ ୧୧,୧୭୮ ଖଣ୍ଡ ଭୋଟରେ ପରାସ୍ତ କରି ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୬ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ରାଜେଶ ଯୋଶୀ

**ରାଜେଶ ଯୋଶୀ** (୩୧ ଜୁଲାଇ ୧୯୬୮ – ୧୨ ଜାନୁଆରୀ ୧୯୯୮) ଜଣେ ଭାରତୀୟ କଥାଚିତ୍ର ଓ ଥିଏଟର ଅଭିନେତା ଥିଲେ ଯିଏକି *ରଙ୍ଗୀଲା* (୧୯୯୫) ଓ *ସରଫରୋଶ* (୧୯୯୯) ଆଦି ହିନ୍ଦୀ କଥାଚିତ୍ରରେ ଅଭିନୟ ପାଇଁ ଜଣାଶୁଣା ।

୧୯୯୮ ମସିହାର ଜାନୁଆରୀ ୧୧ ତାରିଖରେ ସେ କାର ଦୁର୍ଘଟଣାରେ ଆହାତ ହୋଇଥିଲେ ଏବଂ ତା' ପରଦିନ ୨୯ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲେ । ତାଙ୍କ ମୃତ୍ୟୁ ପରେ ତାଙ୍କ ଅଭିନୀତ ଶେଷ କଥାଚିତ୍ର *ସତ୍ୟା* ମୁକ୍ତିଲାଭ କରିଥିଲା । ସେ ଅଭିନେତା ମନୋଜ ଯୋଶୀଙ୍କ ସାନ ଭାଇ ଥିଲେ ।

## ଅଭିନୀତ କଥାଚିତ୍ର 
* *ଆନ୍ଥମ୍* (୧୯୯୧)
* *ରଙ୍ଗୀଲା* (୧୯୯୫)
* *ତେରେ ମେରେ ସପ୍ନେ* (୧୯୯୬)
* *ଆଫ୍ଲାଟୁନ୍* (୧୯୯୭)
* *ସତ୍ୟା* (୧୯୯୮)
* *ସରଫରୋଶ* (୧୯୯୯)
* *ଲାବାରିସ୍* (୧୯୯୯)
* *ଖୌଫ* (୨୦୦୦)

## ଆଧାର 
## ବାହାର ଆଧାର 
* 
* ବଲିଉଡ ହଙ୍ଗାମାରେ ରାଜେଶ ଯୋଶୀ
* ନ୍ୟୁଜ୍ ଲିଙ୍କ୍

ଶ୍ରେଣୀ:୧୯୬୮ ଜନ୍ମ
ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:ଭାରତୀୟ ମଞ୍ଚ ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ପିମୋଜାଇଡ

**ପିମୋଜାଇଡ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଓରାପ**,**  ହେଉଛି ସିଜୋଫ୍ରେନିଆ ଏବଂ ଟୁରେଟ୍ ସିଣ୍ଡ୍ରୋମର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଟୁରେଟ ରୋଗରେ ହାଲୋପେରିଡଲ ଭଳି ଅନ୍ୟ ଚିକିତ୍ସା ପ୍ରଭାବଶାଳୀ ନ ହେଲେ ଏହା ବ୍ୟବହୃତ ହୁଏ । 

୧୯୬୩ ମସିହାରେ ପିମୋଜାଇଡ ପେଟେଣ୍ଟ୍ ହୋଇଥିଲା ଏବଂ ୧୯୬୯ରେ ଫ୍ରାନ୍ସରେ ବ୍ୟବହାରରେ ଆସିଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସଞ୍ଜୟ ଭୋଇ

**ସଞ୍ଜୟ ଭୋଇ** (ଜନ୍ମ: ୧୧ ମାର୍ଚ୍ଚ ୧୯୭୪) ଜଣେ ଭାରତୀୟ ରାଜନେତା । ସେ ୨୦୦୯ ଭାରତୀୟ ସାଧାରଣ ନିର୍ବାଚନରେ ବରଗଡ଼ ଲୋକସଭା ଆସନରୁ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନରେ ଓହ୍ଲାଇଥିଲେ, ହେଲେ ବିଜେପିର ରାଧାରାଣୀ ପଣ୍ଡାଙ୍କଠୁ ହାରି ଯାଇଥିଲେ ।  

## ପ୍ରାରମ୍ଭିକ ଜୀବନ ଓ ଶିକ୍ଷା 
ସଞ୍ଜୟ ୧୯୪୯ ମସିହାର ମାର୍ଚ୍ଚ ୧୧ ତାରିଖରେ ବରଗଡ଼ ଜିଲ୍ଲାର ପାଇକମାଳ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପା କୃପାସିନ୍ଧୁ ଭୋଇ ଜଣେ ସାଂସଦ ଭାବରେ ସମ୍ବଲପୁରରୁ ଲୋକ ସଭାକୁ ୪ ଥର ନିର୍ବାଚିତ ହୋଇଥିଲେ । ସେ ଦିଲ୍ଲୀ ବିଶ୍ୱବିଦ୍ୟାଳୟରୁ ଶିକ୍ଷା ଗ୍ରହଣ କରିଥିଲେ ଏବଂ ଜଣେ ଆଇଟି ଇଞ୍ଜିନିୟର୍ ଭାବରେ କାମ କରୁଥିଲେ ।

## ରାଜନୈତିକ ଜୀବନ 
ସଞ୍ଜୟ ତାଙ୍କ ବାପାଙ୍କ ମୃତ୍ୟୁ ପରେ ଓଡ଼ିଶା ଫେରି ଆସିଥିଲେ ଏବଂ ପଶ୍ଚିମ ଓଡ଼ିଶାର ବିଭିନ୍ନ ପଛୁଆ ବର୍ଗ ଅଞ୍ଚଳରେ ଉନ୍ନତି ପାଇଁ କାମ କରୁଥିଲେ । ସେ ଓଡ଼ିଶାର ଅନାହାରରେ ମୃତ୍ୟକୁ ରୋକିବା ଦିଗରେ କାମ କରୁଥିଲେ । ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ରାଜନୀତି ଆରମ୍ଭ କରିଥିଲେ । ଡିସେମ୍ବର ୨୦୨୨ରେ ସେ କଂଗ୍ରେସ ଛାଡ଼ି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।

୨୦୦୯ ଭାରତୀୟ ସାଧାରଣ ନିର୍ବାଚନରେ ସେ କଂଗ୍ରେସର ପ୍ରାର୍ଥୀ ଭାବରେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ

୨୦୧୪ ଭାରତୀୟ ସାଧାରଣ ନିର୍ବଚନରେ ସେ କଂଗ୍ରେସର ପାର୍ଥୀ ଭାବରେ ବରଗଡ଼ରୁ ନିର୍ବାଚନ ଲଢ଼ିଥିଲେ, ମାତ୍ର ଏହି ନିର୍ବାଚନରେ ସେ ସମୁଦାୟ ୨,୭୪,୬୧୦ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହିଥିଲେ ଏବଂ ବିଜୁ ଜନତା ଦଳର ପ୍ରାର୍ଥୀ ପ୍ରଭାସ କୁମାର ସିଂହ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୩,୫୫୧ ଖଣ୍ଡ ଭୋଟ ପାଇ ୩ୟ ସ୍ଥାନରେ ଥିଲେ ଏବଂ ବିଜେପି ପ୍ରାର୍ଥୀ ପ୍ରଦୀପ ପୁରୋହିତଙ୍କଠାରୁ ୬,୨୨,୮୦୮ ଖଣ୍ଡ ଭୋଟରେ ପରାସ୍ତ କରିଥିଲେ ।

## ଆଧାର 
## ବାହାର ଆଧାର 
* ଭାରତ ସରକାରଙ୍କ ପୋର୍ଟାଲରେ ସଞ୍ଜୟ ଭୋଇଙ୍କ ବିଷୟରେ

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୫ଶ ଲୋକ ସଭା ସଭ୍ୟ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଆଇପିଏସ୍ ଦୁର୍ଗା

**ଆଇପିଏସ୍ ଦୁର୍ଗା** ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କାଣ୍ଡୋଇ, ଯାହାକି ଭିଦିଶା କ୍ରାଫ୍ଟ ବ୍ୟାନରରେ ନିର୍ମିତ ହୋଇଥିଲେ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାଜା ଡି । ସଙ୍ଗୀତକାର ଗୁଡ୍‌ଲୀ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

## ଅଭିନୟ
* ସୂର୍ଯ୍ୟମୟୀ ମହାପାତ୍ର - ଦୁର୍ଗା
* ସୁକାନ୍ତ ରଥ
* ମହାପ୍ରସାଦ କର
* ମଧୁମିତା ମହାନ୍ତି

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଶଶାଙ୍କ ଶେଖର, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ବୟସର ଅନ୍ତେ

**ବୟସର ଅନ୍ତେ** ୨୦୨୩ ମସିହାରେ ଓଡ଼ିଆ ଭାଷାରେ ମଞ୍ଚସ୍ଥ ଏକ ନାଟକ । ନାଟ୍ୟକାର ବିଶାଣ ବଳଭଦ୍ର ଶତପଥୀ ଏହି ନାଟକଟି ରଚନା କରିଥିଲେ ଏବଂ ଏହାର ନିର୍ଦ୍ଦେଶନା ଦେଇଥିଲ । ଏହି ନାଟକର ମୁଖ୍ୟ ଭୂମିକାରେ ଅଭିନୟ କରିଥିଲେ ସମରେଶ ରାଉତରାୟ ଓ ଅନୁ ଚୌଧୁରୀ ।

ଓଡ଼ିଆ ୱାନ୍ ଥିଏଟର୍ ଗ୍ରୁପ‌ଦ୍ୱାରା ନିର୍ମିତ ଏହି ନାଟକି ପ୍ରଥମେ ୨୦୨୩ ମସିହାର ମାର୍ଚ୍ଚ ୨୩ ଓ ୨୪ ତାରିଖରେ ଭୁବନେଶ୍ୱରସ୍ଥିତ ରବୀନ୍ଦ୍ର ମଣ୍ଡପରେ ପ୍ରଦର୍ଶିତ ହୋଇଥିଲା । ପରେ ଏହା ଭୁବନେଶ୍ୱର ଓ ପୁରୀର ବିଭିନ୍ନ ମଞ୍ଚରେ ଅନୁଷ୍ଠିତ ହୋଇଥିଲା । 

## ଅଭିନୟ 
* ସମରେଶ ରାଉତରାୟ - ନିତ୍ୟାନନ୍ଦ
* ଅନୁ ଚୌଧୁରୀ - ପ୍ରତିମା

## କାହାଣୀ 
ପରିଣତ ବୟସରେ ବଞ୍ଚୁଥିବା ଏକ ଦମ୍ପତିଙ୍କ ନୀତିଦିନିଆ ଜୀବନ ଉପରେ ଆଧାରିତ ଏହାର କାହାଣୀ । ସମୟର ତାଳରେ ପଡ଼ି ଉଭୟ କିପରି ଜୀବନକୁ ନୂଆ ରୂପରେ ବଞ୍ଚିବାକୁ ଚେଷ୍ଟା କରିଛନ୍ତି ତାକୁ ଏଥିରେ ଦର୍ଶାଯାଇଛି ।

## ଗୀତ ଓ ସଙ୍ଗୀତ 
ଏହି ନାଟକଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୋମେଶ ଶତପଥୀ ଓ କଣ୍ଠଦାନ କରିଥିଲେ ରତିକାନ୍ତ ଶତପଥୀ ।

### ଗୀତ 
## ଆଧାର 
## ବାହାର ଆଧାର 
* ୟୁ-ଟ୍ୟୁବ୍‌ରେ ଟିଜର୍

ଶ୍ରେଣୀ:ଓଡ଼ିଆ ନାଟକ
ପେରାମପାନେଲ

**ପେରାମପାନେଲ,** ଏକ ବିକ୍ରୟ ନାମ **ଫାଇକୋମ୍ପା,** ହେଉଛି ଏକ ଔଷଧ ଯାହା ଆଂଶିକ ବାତ ଏବଂ ସାଧାରଣ ଟନିକ୍-କ୍ଲୋନିକ୍ ବାତ ଆକ୍ରାନ୍ତ ରୋଗୀର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ହୁଏତ ଅନ୍ୟ ଔଷଧ ମିଶ୍ରଣ ବ୍ୟତୀତ କିମ୍ବା ସ‌ହିତ ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ । ଏହା ଆମ୍ପା ରିସେପ୍ଟରକୁ (α-amino-3-hydroxy-5-methyl-4-isoxazolepropionic acid receptor, also known as **AMPA receptor**) ଅବରୋଧ କରି କାର୍ଯ୍ୟକ୍ଷମ ହୁଏ ।

୨୦୧୨ ମସିହାରେ ଆମେରିକାରେ ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ପେରାମପାନେଲ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଡ୍ରଗ୍ ଏନଫୋର୍ସମେଣ୍ଟ ଆଡମିନିଷ୍ଟ୍ରେସନ‌ଦ୍ୱାରା ଏହା ଏକ ସିଡ୍ୟୁଲ୍ ତୃତୀୟ ନିୟନ୍ତ୍ରିତ ପଦାର୍ଥ ଭାବରେ ବିବେଚିତ ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦେବଦାସ (ଓଡ଼ିଆ ନାଟକ)

**ଦେବଦାସ** ୨୦୨୩ ମସିହାରେ ଓଡ଼ିଆ ଭାଷାରେ ମଞ୍ଚସ୍ଥ ଏକ ନାଟକ । ଦେବଦାସ ଛୋଟରାୟ ଏହି ନାଟକଟି ରଚନା କରିଥିଲେ ଏବଂ ଏହାର ନିର୍ଦ୍ଦେଶନା ଦେଇଥିଲେ ଦେବ ମେହେର । ଏହି ନାଟକଟିର ନିର୍ମାଣ କରିଥିଲେ ଅରୋନିମା ଏଣ୍ଟରଟେନ୍‌ମେଣ୍ଟ ।

ଏହି ନାଟକର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଣ ଜୟ, ଶୀତଲ ପାତ୍ର ଓ ବିଏମ୍ ବୈଶାଳୀ । ଏହା ପ୍ରଥମେ ୨୦୨୩ ମସିହାର ଅପ୍ରେଲ ୨୭ ତାରିଖରେ ଭୁବନେଶ୍ୱରସ୍ଥିତ ରବୀନ୍ଦ୍ର ମଣ୍ଡପରେ ପ୍ରଦର୍ଶିତ ହୋଇଥିଲା ।

## ଅଭିନୟ 
* ରାଣ ଜୟ - ଦେବ
* ଶୀତଲ ପାତ୍ର - ପାର
* ବିଏମ୍ ବୈଶାଳୀ - ଚନ୍ଦ୍ରମୁଖୀ

## ଗୀତ ଓ ସଙ୍ଗୀତ 
ଏହି ନାଟକଟିର ସ୍ୱର ସଂଯୋଜନା କରିଥିଲେ ଓମପ୍ରକାଶ ମହାନ୍ତି । ସୁସ୍ମିତା ଦାସ, ଦେବସ୍ମିତା ମିଶ୍ର, ଅରବିନ୍ଦ ଦତ୍ତ ଆଦି କଣ୍ଠଶିଳ୍ପୀମାନେ ଏହି ନାଟକଟିରେ କଣ୍ଠଦନା କରିଥିଲେ ।
## ଆଧାର 
## ବାହାର ଆଧାର 
* 

ଶ୍ରେଣୀ:ଓଡ଼ିଆ ନାଟକ
ନବକଳେବର (ଓଡ଼ିଆ ନାଟକ)

**ନବକଳେବର** ଓଡ଼ିଆ ଭାଷାରେ ମଞ୍ଚସ୍ଥ ଏକ ନାଟକ । ଏହି ନାଟକଟିର ପ୍ରଯୋଜନା କରିଥିଲେ ବିନି ସାମଲ, ଯାହାକି ସାଇଶ୍ରଦ୍ଧା ପ୍ରଡ଼କ୍ସନ ଟ୍ରଷ୍ଟଦ୍ୱାରା ନିର୍ମିତ ହୋଇଥିଲା । ଶଙ୍କର ତ୍ରିପାଠୀ ଏହି ନାଟକଟି ରଚନା କରିଥିଲେ ଏବଂ ଏହାର ନିର୍ଦ୍ଦେଶନା ଦେଇଥିଲେ ଧୀର ମଲ୍ଲିକ । ଏହି ନାଟକର ମୁଖ୍ୟ ଭୂମିକାରେ ଅଭିନୟ କରିଥିଲେ ଉଷସୀ ମିଶ୍ର ।

## ଅଭିନୟ 
* ଉଷସୀ ମିଶ୍ର

## ଗୀତ ଓ ସଙ୍ଗୀତ 
ଏହି ନାଟକଟିର ସ୍ୱର ସଂଯୋଜନା କରିଥିଲେ ମଳୟ ମିଶ୍ର ।

## ଆଧାର 
ଶ୍ରେଣୀ:ଓଡ଼ିଆ ନାଟକ
ନବକଳେବର (ବହୁବିକଳ୍ପ)

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ନବକଳେବର, ଶ୍ରୀଜଗନ୍ନାଥଙ୍କ ବ୍ରହ୍ମପରିବର୍ତ୍ତନ ଲୀଳା
* ନବକଳେବର ୨୦୧୫
* ନବକଳେବର କଥା, ଶ୍ରୀଜଗନ୍ନାଥଙ୍କ ନବକଳେବର ଉପରେ ରଚିତ ବହି
* ନବକଳେବର (ଓଡ଼ିଆ ନାଟକ)
ରବୀନ୍ଦ୍ର ମଣ୍ଡପ

**ରବୀନ୍ଦ୍ର ମଣ୍ଡପ**, ଭୁବନେଶ୍ୱରଠାରେ ଥିବା ଏକ ସରକାରୀ ପ୍ରେକ୍ଷାଳୟ । ପ୍ରେକ୍ଷାଳୟଟି ଭୁବନେଶ୍ୱରର କେନ୍ଦ୍ରସ୍ଥଳ ମଧୁସୂଦନ ନଗରଠାରେ ଅବସ୍ଥିତ । ଏହା ରବୀନ୍ଦ୍ରନାଥ ଠାକୁରଙ୍କ ନାମରେ ନାମିତ । ଏଠାରେ ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ଅନୁଷ୍ଠିତ ହୋଇଥାଏ ।

thumb|ରବୀନ୍ଦ୍ର ମଣ୍ଡପ

## ଇତିହାସ 
ରବୀନ୍ଦ୍ର ମଣ୍ଡପ, ୧୯୬୦ ମସିହାରେ ନିର୍ମାଣ କରାଯାଇଥିଲା । ଜୁଲିଅସ ଭାଜ ଏହି ପ୍ରେକ୍ଷାଳୟକୁ ଡିଜାଇନ କରିଥିଲେ ।

## ସୁବିଧା ଓ ସୁଯୋଗ 
ଏହି ମଣ୍ଡପରେ ୮୬୦ ଜଣ ଲୋକଙ୍କର ବସିବା ନିମନ୍ତେ ବ୍ୟବସ୍ଥା କରାଯାଇଛି । ସେଥିମଧ୍ୟରୁ ୫୬୦ଟି ସିଟ ମୁଖ୍ୟ ହଲରେ, ୨୩୫ଟି ସିଟ ବାଲକୋନୀରେ ଓ ୩୫ଟି ସିଟ ଲବିରେ ଅଛି । ଏଠାରେ ୩୨ ଚ୍ୟାନେଲ ସାଉଣ୍ଡ ମିକ୍ସିଂର କନସୋଲ ରହିଛି ।

## ଆଧାର 
ଶ୍ରେଣୀ:ଭୁବନେଶ୍ୱର
ଶ୍ରେଣୀ:ଓଡ଼ିଆ ସଂସ୍କୃତି
ପ୍ରୋସାଇକ୍ଲିଡାଇନ

**ପ୍ରୋସାଇକ୍ଲିଡାଇନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **କେମାଡ୍ରିନ,** ହେଉଛି ଏକ ଔଷଧ ଯାହା ଆଣ୍ଟିସାଇକୋଟିକ ଔଷଧ ନେବା କାରଣରୁ ଜାତ ହେଉଥିବା ପାର୍କିନ୍ସୋନାଇଜିମ୍ ଏବଂ ଏକ୍ସଟ୍ରାପିରାମିଡାଲ ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା କଠିନତାକୁ ଉନ୍ନତ କରିବା ଅପେକ୍ଷା କମ କମ୍ପନକୁ ଉନ୍ନତ କରିଥାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ଅସ୍ପଷ୍ଟ ଦୃଷ୍ଟିଶକ୍ତି, ବାନ୍ତି, କୋଷ୍ଠକାଠିନ୍ୟ ଏବଂ ମୁଣ୍ଡ ହାଲୁକା ହୋଇପାରେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରିୟାର ପ୍ରି-ୱେଡିଂ ଲଭ୍‌ଷ୍ଟୋରୀ

**ପ୍ରିୟାର ପ୍ରି-ୱେଡିଂ ଲଭ୍‌ଷ୍ଟୋରୀ** ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଞ୍ଜିବ ଦ୍ୱିବେଦୀ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାଜେନ୍ଦ୍ର ମହାନ୍ତ । ସଙ୍ଗୀତକାର ବିଭୂତି ଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ଭବ ମାନସିଂହ, ଅଙ୍କିତ କୁମାର ଓ ତୃପ୍ତି ମିରାମ୍ବିକା । ମହିମା ଦାଶ, ଆକାଶ ଓ ପ୍ରସନ୍ନଜିତ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୩୦ ଅପ୍ରେଲ ୨୦୨୩ରେ ତରଙ୍ଗ ଟିଭି ଓ ତରଙ୍ଗ ପ୍ଲସରେ ମୁକ୍ତିଲାଭ କରିଥିଲା ।

## ଅଭିନୟ
* ସମ୍ଭବ ମାନସିଂହ
* ଅଙ୍କିତ କୁମାର
* ତୃପ୍ତି ମିରାମ୍ବିକା
* ମହିମା ଦାଶ
* ଆକାଶ
* ପ୍ରସନ୍ନଜିତ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ନିର୍ମଳ ନାୟକ, ଦେବୀଦତ୍ତ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 
* ତରଙ୍ଗ ପ୍ଲସ୍‌ରେ ପ୍ରିୟାର ପ୍ରି-ୱେଡିଂ ଲଭ୍‌ଷ୍ଟୋରୀ

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଅସିତ ରଞ୍ଜନ ଦାସ

**ଅସିତ ରଞ୍ଜନ ଦାସ** ଜଣେ ଓଡ଼ିଆ ସୀତାର ଓ ଏସରାଜ ବାଦକ, ଯିଏକି ଓଡ଼ିଆ କଥାଚିତ୍ର ସହିତ ଆକାଶବାଣୀ, ଦୂରଦର୍ଶନ ଓ ରଙ୍ଗମଞ୍ଚ ଆଦିରେ ସୀତାର ଓ ଏସରାଜ ବାଦନ କରିଛନ୍ତି । ସେ ଓଡ଼ିଶା ଅପେରା, ଶ୍ରୀକୃଷ୍ଣ ଅପେରା ଓ ଜନତା ଅପେରା ଆଦି ଯାତ୍ରାପାର୍ଟିରେ ମଧ୍ୟ ସୀତାର ବାଦନ କରିଛନ୍ତି ।

## ଜନ୍ମ, ପରିବାର ଓ ଶିକ୍ଷା 
ଅସିତ ବାଲେଶ୍ୱର ଜିଲ୍ଲାର ପଦାଗାଁଠାରେ ଜନ୍ମଗ୍ରହଣ କରିଥିଲେ । ତାଙ୍କା ବାପାଙ୍କ ନାମ ମନୋରଞ୍ଜନ ଦାସ, ଯିଏକି ତାଙ୍କର ପ୍ରଥମ ଗୁରୁ ଭାବରେ ତାଙ୍କୁ ସୀତାର ବାଦନ ଶିଖାଇଥିଲେ । ସେ ବାଲେଶ୍ୱରର ସାଇକଳା ମନ୍ଦିର ଓ ଭୁବନେଶ୍ୱରର ଉତ୍କଳ ସଙ୍ଗୀତ ମହାବିଦ୍ୟାଳୟରେ ଅଧ୍ୟୟନ କରିଥିଲେ ।

## ପେଷା 
୧୯୭୫ ମସିହାରେ ସେ ଅନ୍ନପୂର୍ଣ୍ଣ ଗ୍ରୁପ୍-ଏରେ ଯୋଗ ଦେଇଥିଲେ । ସେ ବାଲେଶ୍ୱର, ଭୁବନେଶ୍ୱର, ରାଉରକେଲା, ମୟୂରଭଞ୍ଜ ଆଦି ସ୍ଥାନରେ ବିଭିନ୍ନ ମଞ୍ଚରେ ସୀତାର ବାଦନ କରିଛନ୍ତି । ଓଡ଼ିଶା ବାହାରେ ମଧ୍ୟ ବିଭିନ୍ନ ସ୍ଥାନରେ ସେ ସୀତାର ଓ ଏସରାଜ ବାଦନ କରିଛନ୍ତି । ସେ ଓଡ଼ିଆ କଥାଚିତ୍ର, ଆକାଶବାଣୀ, ଦୂରଦର୍ଶନ ଓ ଯାତ୍ରାପାର୍ଟି ଆଦିରେ ସୀତାର ବାଦନ କରିଛନ୍ତି ।

### କାମ କରିଥିବା ଯାତ୍ରାପାର୍ଟି 
* ଓଡ଼ିଶା ଅପେରା
* ଶ୍ରୀକୃଷ୍ଣ ଅପେରା
* ଜନତା ଅପେରା

### କଥାଚିତ୍ର 
* *ଟିକେ ହସ ଟିକେ ଲୁହ* (୧୯୮୧)

## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ସୀତାର ବାଦକ
ଧୋକା - ଦି ଗେମ୍ ଅଫ୍ ଲଭ୍

**ଧୋକା - ଦି ଗେମ୍ ଅଫ୍ ଲଭ୍** ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ଷୀରୋଦ ପଟ୍ଟନାୟକ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି  କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତ୍ରିପତି ସାହୁ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଭାଶିଷ ଶର୍ମା, କୁକିଜ୍ ସ୍ୱାଇଁ ଓ ଅଭିପ୍ସା ଭଞ୍ଜ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ପୃଥ୍ୱୀରାଜ ନାୟକ, ଜଗନ୍ନାଥ ସାହୁ ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟିର ୨୦୨୩ ମସିହାର ମଇ ୭ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।
* ପୃଥ୍ୱୀରାଜ ନାୟକ
* ଜଗନ୍ନାଥ ସାହୁ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଷ୍ଣୁମୋହନ କବି, ଅନ୍ତରା ଚକ୍ରବର୍ତ୍ତୀ, ଅମ୍ରିତା ନାୟକ, ଏସ୍. ଜିତୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଲିଙ୍ଗରାଜ ମିଶ୍ର

**ଲିଙ୍ଗରାଜ ମିଶ୍ର** (୧୮୯୪ – ୧୯୫୭) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ, ରାଜନୀତିଜ୍ଞ, ସାହିତ୍ୟିକ ଓ ସାମ୍ବାଦିକ ଥିଲେ । ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସ୍ୱାଧୀନତା ପରେ ସେ ୧ମ ଲୋକ ସଭାକୁ ଓ ପରେ ରାଜ୍ୟ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଲିଙ୍ଗରାଜ ମିଶ୍ର ୧୮୯୪ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳକଣ୍ଠ ମିଶ୍ର ଓ ପତ୍ନୀଙ୍କ ନାମ ଉମା ଦେବୀ । କଲିକତା ବିଶ୍ୱବିଦ୍ୟାଳୟରେ ତାଙ୍କ ପାଠପଢ଼ା ପାଇଁ ମଧୁସୂଦନ ଦାସ ତାଙ୍କୁ ମାସିକ ୩୦ ଟଙ୍କା ଲେଖାଏଁ ପଠାଉଥିଲେ ।

୧୯୫୨ ଭାରତୀୟ ସାଧାରଣ ନିର୍ବାଚନରେ ସେ ଖୋର୍ଦ୍ଧା ଲୋକ ସଭା ନିର୍ବାଚନ ମଣ୍ଡଳୀରୁ ୧ମ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ଲୋକ ସଭାରେ ସେ ୧୯୫୭ ମସିହା ଯାଏଁ କାର୍ଯ୍ୟ କରିଥିଲେ ।

### ବିଧାନ ସଭା, ଲୋକ ସଭା ଓ ରାଜ୍ୟ ସଭା ସଭ୍ୟ ବିବରଣୀ 
### ମନ୍ତ୍ରୀପଦ ବିବରଣୀ 
## ମୃତ୍ୟୁ 
୧୯୫୭ ମସିହାର ଡିସେମ୍ବର ୧୮ ତାରିଖରେ ତାଙ୍କର ମୃତ୍ୟୁ ହୋଇଥିଲା । ୧୭ ମାର୍ଚ୍ଚ ୧୯୫୮ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ଏବଂ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୮୯୧ ଜନ୍ମ
ଶ୍ରେଣୀ:୧୯୫୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ସମାଜ ଖବରକାଗଜର ସମ୍ପାଦକ
ଶ୍ରେଣୀ:ଓଡ଼ିଆ ସାମ୍ବାଦିକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ବଂଶୀଧର ପ୍ରତିହାରୀ

**ବଂଶୀଧର ପ୍ରତିହାରୀ** (ଜନ୍ମ: ୧୯୨୮) ଜଣେ ଭାରତୀୟ ଚିତ୍ରକର, ଏବଂ ଟେମ୍ପରା, ଧୌତଚିତ୍ର, ଜଳରଙ୍ଗ ଚିତ୍ର ତଥା କାଠ ଖୋଦେଇରେ ଅବଦାନ ନିମନ୍ତେ ଜଣାଶୁଣା । ଚିତ୍ରକଳା ନିମନ୍ତେ ତାଙ୍କର ଆଜୀବନ ଅବଦାନ ନିମନ୍ତେ ଓଡ଼ିଶା ଲଳିତ କଳା ଏକାଡେମୀ ତରଫରୁ ସେ ୨୦୨୩ ମସିହାରେ ୨୦୨୨ ବର୍ଷ ପାଇଁ ଓଡ଼ିଶାର ସର୍ବୋଚ୍ଚ ଚିତ୍ରକଳା ସମ୍ମାନ ଧର୍ମପଦ ପୁରସ୍କାରରେ ସମ୍ମାନୀତ ହୋଇଥିଲେ । ସେ ଭାରତର ଅଜନ୍ତା ଗୁମ୍ଫାଚିତ୍ର ଶୈଳୀରେ ହୋଇଥିବା ପ୍ରସିଦ୍ଧ ଫ୍ରେସ୍କୋ (କାନ୍ଥ ଗାତ୍ରରେ ଅଙ୍କିତ ଚିତ୍ର) ଅଙ୍କନ ପାଇଁ ପ୍ରସିଦ୍ଧ ।

## ଜୀବନୀ, ଶିକ୍ଷା ଓ ବୃତ୍ତି 
ବଂଶୀଧର ପ୍ରତିହାରୀ ୧୯୨୮ ମସିହାରେ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ଶାନ୍ତିନିକେତନର କଳା ଭବନରୁ ୧୯୫୮ ମସିହାରେ କଳାରେ ଶିକ୍ଷା କରିଥିଲେ । ତାଙ୍କର କଳା ମଧ୍ୟରେ ଟେମ୍ପରା, ଧୌତଚିତ୍ର, ଜଳରଙ୍ଗ ଚିତ୍ର ତଥା କାଠ ଖୋଦେଇ ଆଦି ଅନ୍ୟତମ । ଅଜନ୍ତାର ଗୁମ୍ଫାଚିତ୍ର ଶୈଳୀରେ ସେ ପ୍ରସିଦ୍ଧ ଫ୍ରେସ୍କୋ ଚିତ୍ର ଅଙ୍କନ ପାଇଁ ପ୍ରସିଦ୍ଧ । ତା'ପରେ ସେ ୩୦ ବର୍ଷ ଧରି ବିହାରର ପାଟଣାଠାରେ ଉପେନ୍ଦ୍ର ମହାରଥୀ ଇଣ୍ଡଷ୍ଟ୍ରିଆଲ ଡିଜାଇନରେ ଡିଜାଇନର ଭାବେକାର୍ଯ୍ୟ କରି ୧୯୮୮ ମସିହାରେ ସରକାରୀ ଚାକିରିରୁ ଅବସର ନେଇଥିଲେ । 

## ସମ୍ମାନ ଓ ପୁରସ୍କାର 
ଚିତ୍ରକଳା କ୍ଷେତ୍ରରେ ତାଙ୍କର ଆଜୀବନ ଅବଦାନ ନିମନ୍ତେ ଓଡ଼ିଶା ଲଳିତ କଳା ଏକାଡେମୀ ତାଙ୍କୁ ୨୦୨୩ ମସିହାରେ ୨୦୨୨ ବର୍ଷ ପାଇଁ ଓଡ଼ିଶାର ସର୍ବୋଚ୍ଚ ଚିତ୍ରକଳା ସମ୍ମାନ ଧର୍ମପଦ ପୁରସ୍କାରରେ ସମ୍ମାନୀତ କରିଥିଲେ । ତାଙ୍କର କଳାକୃତି ପାଇଁ ୧୯୭୨ ମସିହାରେ ସେ ଓଡ଼ିଶା ଲଳିତ କଳା ଏକାଡେମି ପୁରସ୍କାର ପାଇଥିଲେ । ଏହା ବାଦ ସେ ଓଡ଼ିଶା ଓ ରାଜ୍ୟ ବାହାରୁ ଅନେକ ପୁରସ୍କାର ଓ ସମ୍ମାନ ପାଇବା ସହ ଚିତ୍ରକଳା ଶିବିର ଓ ପ୍ରଦର୍ଶନୀରେ ଅଂଶଗ୍ରହଣ କରିଛନ୍ତି । 

## ଆଧାର 
ଶ୍ରେଣୀ:ଓଡ଼ିଆ ଚିତ୍ରକର
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:ଧର୍ମପଦ ପୁରସ୍କାର ବିଜେତା
ବାରୁଡା

**ବାରୁଡ଼ା** ଗଞ୍ଜାମ ଜିଲ୍ଲାର ଭଞ୍ଜନଗର ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଛତ୍ରପୁରଠାରୁ ୯୩ କିଲୋମିଟର ଉତ୍ତର ଆଡ଼କୁ ଅବସ୍ଥିତ ଏବଂ ଏହା ଭଞ୍ଜନଗରଠାରୁ ୭ କିଲୋମିଟର ଓ ଭୁବନେଶ୍ୱରଠାରୁ ୧୫୦ କିଲୋମିଟର ଦୂରରେ ଅବସ୍ଥିତ । ଏହି ଗାଆଁରେ ବାସ କରୁଥିବା ପରିବାର ସଂଖ୍ୟା ୪୪୬ ଏବଂ ସମୁଦାୟ ଜନସଂଖ୍ୟା ୧୯୭୭ରୁ ୯୯୨ ଜଣ ପୁରୁଷ ଏବଂ ୯୮୫ ଜଣ ମହିଳା ଅଧିବାସୀ ବାସ କରନ୍ତି ।

## ଆଧାର 
ଶ୍ରେଣୀ:ଗଞ୍ଜାମ ଜିଲ୍ଲାର ଗାଆଁ ଓ ସହର
ଡେସୋନାଇଡ

**ଡେସୋନାଇଡ** ହେଉଛି ଏକ ଷ୍ଟେରଏଡ୍ ମଲମ ବା କ୍ରିମ୍ ଯାହା ଏକଜିମା, ସେବୋରିକ ଡର୍ମାଟାଇଟିସ, କଣ୍ଟାକ୍ଟ ଡର୍ମାଟାଇଟିସ୍ ଏବଂ ସୋରିଆସିସ ରୋଗମାନଙ୍କାର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ କ୍ରିମ୍, ମଲମ, ଲୋସନ ଏବଂ ଫୋମ୍ ଭଳି ଉପଲବ୍ଧ ହୁଏ । ଏହାର ନିମ୍ନରୁ ମଧ୍ୟମ ଧରଣର କ୍ଷମତା ଅଛି ଏବଂ ଯୁକ୍ତରାଷ୍ଟ୍ରରେ ଗ୍ରୁପ ୬ କର୍ଟିକିଷ୍ଟିରଏଡ ଭାବରେ ଶ୍ରେଣୀଭୁକ୍ତ ହୋଇଛି ।

୧୯୭୨ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡେସୋନାଇଡ ଅନୁମୋଦିତ ହୋଇଥିଲା ।  ୨୦୨୧ ସୁଦ୍ଧା ୦.୦୫%ର ୧୫ଗ୍ରାମ ଟ୍ୟୁବରେ ଯୁକ୍ତରାଷ୍ଟ୍ରରେ ମିଳେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଚନ୍ଦ୍ରମଣି ଲେଙ୍କା

**ଚନ୍ଦ୍ରମଣି ଲେଙ୍କା** ଜଣେ ଓଡ଼ିଶୀ ସଙ୍ଗୀତ ଗାୟକ ଓ ଗୁରୁ ଥିଲେ । ୨୦୧୯ ମସିହାରେ ତାଙ୍କୁ ଓଡ଼ିଶା ସଙ୍ଗୀତ ନାଟକ ଏକାଡେମୀ ଓ ୨୦୨୦ରେ ପଣ୍ଡିତ ଭୁବନେଶ୍ୱର ମିଶ୍ର ସ୍ମୃତି ସମ୍ମାନ ପୁରସ୍କାର ମିଳିଥିଲା ।

## ପେଷା 
ସେ ଓଡ଼ିଶୀ ସଙ୍ଗୀତ ନାଟକ ଏକାଡେମୀରେ ଜଣେ ଶିକ୍ଷକ ଭାବରେ କାର୍ଯ୍ୟ କରୁଥିଲେ ଏବଂ ସେଠାରୁ ଚାକିରୀ ଛାଡ଼ି ପୁରୀସ୍ଥିତ ସିଙ୍ଘାରୀ ଶାମସୁନ୍ଦର ସଙ୍ଗୀତ ମହାବିଦ୍ୟାଳୟର ଅଧକ୍ଷ ଭାବରେ କାର୍ଯ୍ୟ କରୁଥିଲେ ।
* ପଣ୍ଡିତ ଭୁବନେଶ୍ୱର ମିଶ୍ର ସ୍ମୃତି ସମ୍ମାନ, ୨୦୨୦

## ମୃତ୍ୟୁ 
୨୦୨୩ ମସିହାର ସେପ୍ଟେମ୍ବର ୧୨ ତାରିଖରେ ତାଙ୍କ ବାସଭବନ ଭାରତୀପୁରଠାରେ ତାଙ୍କର ଦେହାନ୍ତ ହୋଇଥିଲା । ମୃତ୍ୟୁବେଳକୁ ତାଙ୍କୁ ୫୭ ବର୍ଷ ବୟସ ହୋଇଥିଲା ।

## ଆଧାର 
## ବାହାର ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶୀ ସଙ୍ଗୀତ
ଶ୍ରେଣୀ:ସଙ୍ଗୀତ
ଶ୍ରେଣୀ:ଓଡ଼ିଆ ଗାୟକ
ଶ୍ରେଣୀ:ଓଡ଼ିଶାର ଗାୟକ
ଟ୍ରାଷ୍ଟୁଜୁମାବ ଏମଟାନସାଇନ

**ଟ୍ରାଷ୍ଟୁଜୁମାବ ଏମଟାନସାଇନ, ଏକ** ବାଣିଜ୍ୟ ନାମ **କାଡସିଲା,** ହେଉଛି ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ଏଚଇଆର୨ (HER2) ଯୁକ୍ତାତ୍ମକ ପାଇଁ ବ୍ୟବହୃତ ହୁଏ ଯାହା ଅନ୍ୟାନ୍ୟ ଔଷଧ ସହିତ ଚିକିତ୍ସା କରାଯାଇସାରିଛି । ଏହା ୨୫ ମାସରୁ ୩୧ ମାସ ପର୍ଯ୍ୟନ୍ତ ସାମଗ୍ରିକ ବଞ୍ଚିବାରେ ଉନ୍ନତି କରିଥିଲା |  ଏହା ଏକ ଆଣ୍ଟିବଡି-ଡ୍ରଗ୍ କଞ୍ଜୁଗେଟ୍ । ଏଥିରେ ମୋନୋକ୍ଲୋନାଲ ଆଣ୍ଟିବଡି ଟ୍ରାଷ୍ଟୁଜୁମାବ ରହିଥାଏ ଯାହା ସାଇଟୋଟକ୍ସିକ୍ ଏଜେଣ୍ଟ ଡିଏମ୧ 

(DM1) ସହିତ ସଂଯୁକ୍ତ HER2 ସହିତ ଅନୁବନ୍ଧିତ ହୋଇଥାଏ । ଆଜଣେ ୭୦ କିଗ୍ରା ଓଜନର ଲୋକପାଇଁ ୯,୪୦୦ ଡଲାର ଖର୍ଚ୍ଚ ହୁଏ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରସିକା ଯୋଶୀ

**ରସିକା ଯୋଶୀ** (୧୨ ସେପ୍ଟେମ୍ବର ୧୯୭୨ – ୭ ଜୁଲାଇ ୨୦୧୧) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ମୁଖ୍ୟତଃ ମରାଠୀ ଏବଂ ହିନ୍ଦୀ କଥାଚିତ୍ର ଜଗତରେ କାମ କରୁଥିଲେ । ସେ ମରାଠୀ ଥିଏଟର ଏବଂ ଭାରତୀୟ ଦୂରଦର୍ଶନ ଜଗତରେ କାମ କରିବା ସହିତ ହନ୍ଦୀ କଥାଚିତ୍ରରେ ମରାଠୀ ବ୍ୟକ୍ତିତ୍ୱ ଅଭିନୟ ପାଇଁ ଜଣାଶୁଣା ଥିଲେ ।

## ବ୍ୟକ୍ତିଗତ ଜୀବନ 
ରସିକା ୧୯୭୨ ମସିହାର ସେପ୍ଟେମ୍ବର ୧୨ ତାରିଖରେ ମୁମ୍ବାଇରେ ଏକ ମରାଠୀ ହିନ୍ଦୁ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ ନିର୍ଦ୍ଦେଶକ ତଥା ଅଭିନେତା ଗିରିଶ ଯୋଶୀଙ୍କୁ ବିବାହ କରିଥିଲେ ।

## ପେଷା 
ସେ ଲତା ନାଭେଦକରଙ୍କଦ୍ୱାରା ନିର୍ମିତ ମରାଠୀ ନାଟକ *ଉଞ୍ଚା ମାଝା ଜୋକା* ଜରିଆରେ ଅଭିନୟ କରିବା ଆରମ୍ଭ କରିଥିଲେ, ଯେଉଁଥିରେ ସେ ଅବିନାଶ ମସୁରେକର ଓ ସ୍ମିତା ତଲୱାଲକରଙ୍କ ସହିତ କାମ କରିଥିଲେ । ତାଙ୍କ ଅଭିନୀତ ଶେଷ କଥାଚିତ୍ର ଥିଲା ରାମ ଗୋପାଳ ବର୍ମାଙ୍କ ନିର୍ଦ୍ଦେଶିତ *ନଟ୍ ଏ ଲଭ୍ ଷ୍ଟୋରୀ* । ସେ *ହ୍ୱାଇଟ୍ ଲିଲି ଆଣ୍ଡ୍ ନାଇଟ୍ ରାଇଡର୍* ନାଟକରେ ଲେଖିକା, ନିର୍ଦ୍ଦେଶିକା ଏବଂ ଅଭିନେତ୍ରୀ ଭାବରେ କାମ କରିଥିଲେ ।

## ଅଭିନୀତ କଥାଚିତ୍ର 
### ହିନ୍ଦୀ 
* *ଗାୟବ* (୨୦୦୪)
* *ଏକ ହାସିନା ଥି* (୨୦୦୪)
* *ବାସ୍ତୁ ଶାସ୍ତ୍ର* (୨୦୦୪)
* *ଡର୍‌ନା ଜରୁରୀ ହୈ* (୨୦୦୬)
* *ମାଲାମାଲ୍ ଉଇକ୍‌ଲି* (୨୦୦୬)
* *ଡାର୍ଲିଂ* (୨୦୦୭)
* *ଜନି ଗଦ୍ଦାର୍* (୨୦୦୭)
* *ଢୋଲ୍* (୨୦୦୭)
* *ଭୁଲ୍ ଭୁଲୈୟା* (୨୦୦୭)
* *ଦେ ତାଲି* (୨୦୦୮)
* *ବିଲୁ* (୨୦୦୯)
* *ନଟ୍ ଏ ଲଭ୍ ଷ୍ଟୋରୀ* (୨୦୧୧)

#### ଦୂରଦର୍ଶନ 
*ପ୍ରପଞ୍ଚ* (ମରାଠୀ)

*ଘାଡ଼ଲେ ବିଘଡ଼ଲେ* (ମରାଠୀ)

*ବୁଆ ଆଲା* (ମରାଠୀ)

*ୟେ ଦୁନିୟା ହୈ ରଙ୍ଗୀନ* (ମରାଠୀ; ୧୯୯୯)

ବନ୍ଦିନୀ (ହିନ୍ଦୀ; ୨୦୦୯-୨୦୧୧)

## ମୃତ୍ୟୁ 
ଲିଉକେମିଆରେ ପୀଡ଼ିତ ହୋଇ ୨୦୧୧ ମସିହାର ଜୁଲାଇ ୭ ତାରିଖରେ ସେ ମୁମ୍ବାଇର ଏକ ନରସିଂହୋମ୍‌ରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୩୮ ବର୍ଷ ବୟସ ହୋଇଥିଲା ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:୨୦୧୧ ମୃତ୍ୟୁ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ମରାଠୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଟେର୍ଲିପ୍ରେସିନ

{{Infobox drug
| IUPAC_name      = 1-{[(4*R*,7*S*,10*S*,13*S*,16*S*,19*R*)-19-{[({[(aminoacetyl)amino]acetyl}amino)acetyl]amino}-7-(2-amino-2-oxoethyl)-10-(3-amino-3-oxopropyl)-13-benzyl-16-(4-hydroxybenzyl)-6,9,12,15,18-pentaoxo-1,2-dithia-5,8,11,14,17-pentaazacycloicosan-4-yl]carbonyl}-L-prolyl-*N*-(2-amino-2-oxoethyl)-L-lysinamide
| image           = terlipressin.png

| tradename       = Teripress, Glypressin, Terlivaz, others
| Drugs.com       = 

| pregnancy_category=
| legal_status    =
| routes_of_administration= IV

| bioavailability =
| protein_bound   = ~30%
| metabolism      =
| elimination_half-life= 
| synonyms        = Terlipressin acetate, triglycyl lysine vasopressin

| C = 52
| H = 74
| N = 16
| O = 15
| S = 2
| SMILES          = O=C(N)CNC(=O)[C@@H](NC(=O)[C@H]4N(C(=O)[C@H]1NC(=O)[C@@H](NC(=O)[C@@H](NC(=O)[C@@H](NC(=O)[C@@H](NC(=O)[C@@H](NC(=O)CNC(=O)CNC(=O)CN)CSSC1)Cc2ccc(O)cc2)Cc3ccccc3)CCC(=O)N)CC(=O)N)CCC4)CCCCN
| StdInChI        = 1S/C52H74N16O15S2/c53-17-5-4-9-31(45(76)60-23-41(57)72)63-51(82)38-10-6-18-68(38)52(83)37-27-85-84-26-36(61-44(75)25-59-43(74)24-58-42(73)22-54)50(81)65-34(20-29-11-13-30(69)14-12-29)48(79)64-33(19-28-7-2-1-3-8-28)47(78)62-32(15-16-39(55)70)46(77)66-35(21-40(56)71)49(80)67-37/h1-3,7-8,11-14,31-38,69H,4-6,9-10,15-27,53-54H2,(H2,55,70)(H2,56,71)(H2,57,72)(H,58,73)(H,59,74)(H,60,76)(H,61,75)(H,62,78)(H,63,82)(H,64,79)(H,65,81)(H,66,77)(H,67,80)/t31-,32-,33-,34-,35-,36-,37-,38-/m0/s1
| StdInChIKey     = BENFXAYNYRLAIU-QSVFAHTRSA-N
| StdInChIKey_Ref = 
| StdInChI_Ref    = 
| verifiedrevid   = 470602469
}}

**ଟେର୍ଲିପ୍ରେସିନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଟେରିପ୍ରେସ,** ହେଉଛି ଏକ ଔଷଧ ଯାହା ହେପାଟୋରେନାଲ୍ ସିଣ୍ଡ୍ରୋମରେ ଜାତ ହେଉଥିବା ବୃକ୍‌କ ସମସ୍ୟା ଓ ସ୍ଫିତ ଗ୍ରାସନଳୀ ଶିରାରୁ (ଏସୋଫେଜାଲ୍ ଭାରିସେସ) ଜାତ ହେଉଥିବା  ରକ୍ତସ୍ରାବ ଇତ୍ୟାଦି ଚିକିତ୍ସା କରିବା ପାଇଁ ବ୍ୟବହୃତ ହୁଏ ।  ଏହି ଔଷଧ ଦେଲେ ମୃତ୍ୟୁ ଆଶଙ୍କା ହ୍ରାସ କରିଥାଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଅଇ, ଶ୍ୱାସକ୍ରିୟା ବିଫଳତା ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ମେସେଣ୍ଟେରିକ ଇସକେମିଆ ଏବଂ ହୃତ୍‌ପିଣ୍ଡ ସ୍ୱଳ୍ପ ରକ୍ତ‌ତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ଭାସୋପ୍ରେସିନ୍ ରିସେପ୍ଟର ସକ୍ରିୟକାରୀ ଔଷଧ ।

୧୯୭୫ ମସିହାରୁ **ଟେର୍ଲିପ୍ରେସିନ** ବିଶ୍ୱର ବିଭିନ୍ନ ସ୍ଥାନରେ ଚିକିତ୍ସା କ୍ଷେତ୍ରରେ ବ୍ୟବହାର ହେଉଛି । ୨୦୨୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ଅନୁମୋଦିତ ହୋଇଥିଲା ।  ୨୦୨୧ ମସିହାରେ ଯୁକ୍ତରାଜ୍ୟରେ ଏହାର ଏକ ୧ ମିଗ୍ରା ଭାଏଲର ମୂଲ୍ୟ ୧୮ପାଉଣ୍ଡ ଥିଲା ।

## ଆଧାର
ଯୋଗେନ୍ଦ୍ର ସିଂହ ଯାଦବ

ସୁବେଦାର ମେଜର, ଏବଂ କ୍ୟାପଟେନ  **ଯୋଗେନ୍ଦ୍ର ସିଂହ ଯାଦବ**  ଜଣେ ପରମ ବୀର ଚକ୍ର ସମ୍ମାନପ୍ରାପ୍ତ ସେବାନିବୃତ ଭାରତୀୟ ସ୍ଥଳସେନା ଅଧିକାରୀ । କାରଗିଲ ଯୁଦ୍ଧରେ ତାଙ୍କ ସାହସିକତାପୂର୍ଣ୍ଣ କାର୍ଯ୍ୟ ପାଇଁ ତାଙ୍କୁ ଭାରତର ସର୍ବୋଚ୍ଚ ସାମରିକ ସମ୍ମାନ ପରମବୀର ଚକ୍ର ପୁରସ୍କାରରେ ସମ୍ମାନୀତ କରାଯାଇଥିଲା । ଏହି ପୁରସ୍କାର ପାଇବାରେ ସେ ସର୍ବକନିଷ୍ଟ ସେନା ଅଧିକାରୀ । ମାତ୍ର ୧୯ ବର୍ଷ ବୟସରେ ସେ ଏହି ସମ୍ମାନ ଲାଭ କରିଥିଲେ ।

## ପ୍ରାରମ୍ଭିକ ଜୀବନ
ସୁବେଦାର ଯାଦବ ଉତ୍ତର ପ୍ରଦେଶର ବୁଲନ୍ଦସହର ଜିଲ୍ଲା ଅନ୍ତର୍ଗତ ଔରଙ୍ଗାବାଦ ଅହିରଠାରେ ୧୯୮୦ ମସିହା ମେ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତା କରନ ସିଂହ ଯାଦବ ମଧ୍ୟ ଭାରତୀୟ ସେନାବାହିନୀରେ କାର୍ଯ୍ୟ କରିଥିଲେ । ସେ କୁମାୟୁନ ରେଜିମେଣ୍ଟରେ ଥାଇ ୧୯୬୫ ଓ ୧୯୭୧ ମସିହାର ଭାରତ-ପାକିସ୍ଥାନ ଯୁଦ୍ଧ ଲଢ଼ିଥିଲେ ।

## ଭାରତୀୟ ସେନାବାହିନୀରେ ଅବଦାନ
### କାରଗିଲ ଯୁଦ୍ଧ
୧୯୯୯ ମସିହା ଜୁଲାଇ ମାସ ୪ ତାରିଖ ଭୋର ସମୟରେ ଯୋଗେନ୍ଦ୍ର ଓ ୧୮ ଜଣ ଗ୍ରେନେଡି଼ୟରଙ୍କୁ ନେଇ ଗଠିତ *ଘାତକ ଫୋର୍ସ*କୁ ଟାଇଗର ହିଲରେ ତିନିଟି ମୁଖ୍ୟ ବଙ୍କରକୁ ନିଜ ଅଧିକାରକୁ ନେବାପାଇଁ ଆଦେଶ ଦିଆଯାଇଥିଲା । ବଙ୍କର ଗୁଡ଼ିକ ବରଫାଚ୍ଛନ୍ନ ତିଖ ପର୍ବତର ଉପରେ ଥିଲା । ଯାଦବ ପର୍ବତ ତିଖକୁ ଚଢ଼ି ସେଠାରୁ ତଳକୁ ଦଉଡ଼ି ପକେଇବା ପାଇଁ ଅଣ୍ଟା ଭିଡ଼ିଥିଲେ । ଅଧା ବାଟ ଚଢ଼ିଥିବା ସମୟରେ ଶତ୍ରୁପକ୍ଷରୁ ମେସିନ ଗନ ଓ ରକେଟଦ୍ୱାରା ତାଙ୍କ ଉପରକୁ ଗୁଳିଚାଳନା କରାଯାଇଥିଲା । ଏହି ଗୁଳିବର୍ଷଣଦ୍ୱାରା ଘାତକ ଭାରତ ପକ୍ଷର ପ୍ଲାଟୁନ କମାଣ୍ଡର ଓ ଅନ୍ୟ ଦୁଇଜଣ ନିହତ ହୋଇଥିଲେ । ଯାଦବଙ୍କ କାନ୍ଧ ଓ ଜଂଘରେ ମଧ୍ୟ ଗୁଳି ମାଡ଼ ହୋଇଥିଲା । ଏହା ସତ୍ତ୍ୱେ ଯାଦବ ବାକିଥିବା ୬୦ଫୁଟ ଉଚ୍ଚତା ଚଢ଼ିଥିଲେ । ଗୁରୁତ୍ୱର ଆହାତ ହେବା ସତ୍ତ୍ୱେ ସେ ଘୁଷୁରି ଘୁଷୁରି ଯାଇ ପ୍ରଥମ ବଙ୍କର ଉପରେ ଗ୍ରେନେଡ଼ ମାଡ଼ କରି ପାକିସ୍ଥାନର ୪ ଜଣ ସିପାହିଙ୍କୁ ମାରିଥିଲେ । ଏହାଦ୍ୱାରା ପାକିସ୍ଥାନ ପକ୍ଷରୁ ଚାଲିଥିବା ଗୁଳିବର୍ଷଣ ମଧ୍ୟ ବନ୍ଦ ହୋଇଥିଲା । ଗୁଳିବର୍ଷଣ ବନ୍ଦହେବାରୁ ଭାରତର ଅନ୍ୟମାନଙ୍କୁ ପାହାଡ଼ ଚଢ଼ି ଉପରକୁ ଯିବାକୁ ସୁଯୋଗ ମିଳିଗଲା । ଏହାପରେ ଭାରତୀୟ ସୌନ୍ୟମାନଙ୍କର ପାକିସ୍ଥାନ ସୈନ୍ୟମାନଙ୍କ ସହ ହାତାହାତି ଯୁଦ୍ଧ ହୋଇଥିଲା ଓ ସେମାନେ ବାକି ୪ ଜଣ ପାକିସ୍ଥାନୀ ସୈନଙ୍କୁ ମାରିପକେଇଥିଲେ । ଏହାପରେ ଭାରତୀୟ ସେନା ଟାଇଗର ହିଲରେ ବିଜୟ ହାସଲ କରିଥିଲେ । ଯୋଗେନ୍ଦ୍ରଙ୍କ ଦେହରେ ୧୨ଟି ଗୁଳି ବାଜିବା ସତ୍ତ୍ୱେ ସେ ସାହସର ସହିତ ଲଢ଼ି ଟାଇଗର ହିଲ ଜିତିବାରେ ନିର୍ଣ୍ଣାୟକ ଭୂମିକା ଗ୍ରହଣ କରିଥିଲେ । 

ମରଣୋପରାନ୍ତ ଭାବରେ ଯୋଗେନ୍ଦ୍ର ଯାଦବଙ୍କ ନାମ ପରମବୀର ଚକ୍ର ସମ୍ମାନ ପାଇଁ ଘୋଷଣା କରାଯାଇଥିଲା । କିନ୍ତୁ ପରବର୍ତ୍ତୀ ସମୟରେ ଜଣାପଡ଼ିଲା ଯେ, ଯୋଗେନ୍ଦ୍ର ବଞ୍ଚିଛନ୍ତି ଓ ଡାକ୍ତରଖାନାରେ ଚିକିତ୍ସିତ ହେଉଛନ୍ତି । ତାଙ୍କ ସମନାମରେ ଅନ୍ୟଜଣେ ଯୁଦ୍ଧରେ ସହିଦ ହୋଇଥିଲେ ।

### ଯୁଦ୍ଧ ପରର ଜୀବନ
୨୦୨୧ ମସିହା ସ୍ୱାଧିନତା ଦିବସରେ ଯୋଗେନ୍ଦ୍ର ଯାଦବଙ୍କୁ ସମ୍ମାନଜନକ କ୍ୟାପଟେନ ପଦବୀ ପ୍ରଦାନ କରାଯିବା ପାଇଁ ଭାରତର ରାଷ୍ଟ୍ରପତିଙ୍କଦ୍ୱାରା ଘୋଷଣା କରାଯାଇଥିଲା । ଲେଫ୍ଟନାଣ୍ଟ ରାଜୀବ ସିରୋହୀଙ୍କଠାରୁ ସେ ଏହି ପଦବୀ ଲାଭ କରିଥିଲେ । ସମ୍ମାନଜନକ କ୍ୟାପଟେନ ପଦବୀରୁ ଯୋଗେନ୍ଦ୍ର ୨୦୨୧ ମସିହା ଡିସେମ୍ବର ୩୧ତାରିଖରେ ଅବସର ଗ୍ରହଣ କରିଥିଲେ ।

ଯୋଗେନ୍ଦ୍ର ଭାରତୀୟ ସେନାରୁ ଅବସର ଗ୍ରହଣ କରିବା ପରେ ଉଡ଼ଚଲୋ ନାମକ ଏକ ସଂସ୍ଥାରେ ପରାମର୍ଶଦାତା ଭାବରେ ଯୋଗ ଦେଇଥିଲେ । 

## ସମ୍ମାନ
* ଯଶ ଭାରତୀ (ଉତ୍ତର ପ୍ରଦେଶ ସରକାର ପ୍ରଦତ୍ତ) - ୨୦୧୫
* ଯୋଗେନ୍ଦ୍ରଙ୍କ କାରଗିଲ ଯୁଦ୍ଧର କାହାଣୀ ଉପରେ ହିନ୍ଦୀ ଚଳଚ୍ଚିତ୍ର ଲକ୍ଷ(୨୦୦୪) ଓ *ଏଲଓସି କାରଗିଲ* ପର୍ଯ୍ୟବେସିତ ଥିଲା । 
* ୨୦୨୦ ମସିହାରେ ସେ କୌନ ବନେଗା କରୋଡ଼ପତି କାର୍ଯ୍ୟକ୍ରମରେ ଯୋଗ ଦେଇଥିଲେ ଓ ଜିତିଥିବା ସମସ୍ତ ରାଶି ଆର୍ମୀ ୱେଲଫେୟାର ଫଣ୍ଡକୁ ଦାନ କରିଥିଲେ ।

## ଆଧାର
## ବାହାର ଆଧାର
*5 Real Life Soldiers Who Make Rambo Look Like a Pussy
*10 Army Heroes and Their Extra Ordinary Tales of Bravery

ଶ୍ରେଣୀ:ପରମ ବୀର ଚକ୍ର ସମ୍ମାନିତ
ପିମାଭାନସେରିନ

**ପିମାଭାନସେରିନ,** ଏକ ବେପାର ନାମ **ନ୍ୟୁପ୍ଲାଜିଡ**, ହେଉଛି ଏକ ଔଷଧ ଯାହା ପାର୍କିନ୍‌ସନ୍ ରୋଗରେ ହେଉଥିବା ସାଇକୋସିସର ଚିକିତ୍ସା ପାଇଁ ବ୍ୟବହୃତ ହୁଏ । ଡିମେନ୍ସିଆ କାରଣରୁ ହେଉଥିବା ସାଇକୋସିସ୍ ପାଇଁ ଏହା ସୁପାରିଶ କରାଯାଏ ନାହିଁ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି (QT) ବିସ୍ତାର ହୋଇପାରେ ।  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ପିଛା ମାସକୁ ପ୍ରାୟ ୪,୨୦୦ ଡଲାର ଖର୍ଚ୍ଚ ହୋଇଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନିଳୋକ

**ନିଳୋକ** ଭଦ୍ରକ ଜିଲ୍ଲାର ବନ୍ତ ବ୍ଲକ ଅନ୍ତର୍ଗତ ଏକ ଗାଆଁ । ୨୦୧୧ ଜନଗଣନା ସୂଚନା ଅନୁଯାୟୀ, ଏହି ଗାଆଁର ଲୋକେସନ କୋଡ୍ କିମ୍ବା ଗାଁ କୋଡ୍ ହେଉଛି ୩୯୪୪୦୭ । ଏହା ଭଦ୍ରକ ସଦର ମହକୁମାଠାରୁ ୨୮ କିଲୋମିଟର ଏବଂ ବନ୍ତଠାରୁ ୪ କିଲୋମିଟର ଦୂରରେ ଅବସ୍ଥିତ । ୨୦୦୯ ପରିସଂଖ୍ୟାନ ଅନୁଯାୟୀ, ନିଳୋକ ହେଉଛି ନିଳୋକ ଗାଁର ଗ୍ରାମ ପଞ୍ଚାୟତ, ଯାହାକି ୨୦୦୨ରେ ପ୍ରତିଷ୍ଠା ହୋଇଥିଲା ।

ଏହି ଗାଆଁର ସମୁଦାୟ ଭୌଗୋଳିକ କ୍ଷେତ୍ର ହେଉଛି ୧୪୯ ହେକ୍ଟର | ୨୦୧୧ ମସିହାର ଭାରତର ଜନଗଣନା ଅନୁସାରେ, ଏହି ଗାଁର ଜନସଂଖ୍ୟା ୧,୧୧୯ (୫୫୦ ପୁରୁଷ ଏବଂ ୫୬୯ ମହିଳା), ଯାହାର ସାକ୍ଷରତା ହାର ହେଉଛି ୮୬.୯୭% ।

## ଯାତାୟତ ସୁବିଧା 
## ଶିକ୍ଷା ସୁବିଧା 
## ପାଳିତ ପର୍ବପର୍ବାଣି 
ଏହି ଗାଁରେ ମୁଖ୍ୟ ପର୍ବ ଭାବରେ ଅଧିଷ୍ଠାତ୍ରୀ ଦେବୀ ମା' ବଉଳାଶୁଣୀଙ୍କ ନିକଟରେ ପ୍ରତ୍ୟେକ ବର୍ଷ ମକର ସଂକ୍ରାନ୍ତିରେ ତିନିଦିନିଆ ଯଜ୍ଞ ଅନୁଷ୍ଠିତ ହେବା ସହିତ ପାଖାପାଖି ୧୫ ଦିନରୁ ଅଧିକ ଦିନ ଧରି ମେଳା ବସେ ଓ ଓଡ଼ିଶାର ଜଣାଶୁଣା ଯାତ୍ରାପାର୍ଟିଦ୍ୱାରା ନାଟକ ପରିବେଷଣ ହୋଇଥାଏ । ଏହା ବ୍ୟତୀତ ଦୋଳ ଯାତ୍ରା, ରଜ ପର୍ବ, ସାର୍ବଜନିନ ଗଣେଶ ପୂଜା, ଦୁର୍ଗା ପୂଜା, ଲକ୍ଷ୍ମୀ ପୂଜା, ପଞ୍ଚକ ପୂର୍ଣ୍ଣିମା, ସରସ୍ୱତୀ ପୂଜା ଆଦି ପାଳନ କରାଯାଏ ।

## ଅବସ୍ଥିତ ମନ୍ଦିର 
* ଶିବ ମନ୍ଦିର
* ଜଗନ୍ନାଥ ମନ୍ଦିର
* ତାରିଣୀ ମନ୍ଦିର
* ମା' ବଉଳାଶୁଣୀ ମନ୍ଦିର
* କାଳୀବାସୁଳୀ ମନ୍ଦିର
* ଗ୍ରାମଦେବତୀ (ବୁଢ଼ୀ ଜାଗୁଳେଇ)
* ମଙ୍ଗଳା ମନ୍ଦିର

## ଆଧାର 
ଶ୍ରେଣୀ:Coordinates on Wikidata
ଶ୍ରେଣୀ:ଭଦ୍ରକ ଜିଲ୍ଲାର ଗାଆଁ ଓ ସହର